21-01-2011: «το δέντρο που πληγώναμε», του Δήμου Αβδελιώδη | aiginamecinefiloi\n…Η τέχνη εμπεριέχει την κοινωνική αποστολή και την παιδεία. Δεν είναι κάτι θεωρητικό, είναι κυρίως πράξη που προϋποθέτει εγρήγορση και πειθαρχία, δημιουργώντας ένα ζωντανό κοινωνικό κύτταρο. Είναι, επίσης, εκτεθειμένη στη διαρκή κρίση και κριτική των θεατών και των ειδικών. Είναι ένα μοντέλο σύνθεσης, θεωρίας και πράξης που προσπαθεί να παρέμβει παραδειγματικά στο χώρο της καθημερινής ζωής και πρακτικής. Αυτά, βέβαια, για μια τέχνη που δεν πουλάει σαν εμπόρευμα τον οραματικό και υπερβατικό της χαρακτήρα…\n…Το ζήτημα του κινηματογράφου είναι τεράστιας σημασίας για μια χώρα όπως η Ελλάδα, γιατί μπορεί να εκπέμψει με την ταχύτητα και την πειστικότητα του μέσου όλο το φάσμα της ορατής αλλά και της αθέατης πραγματικότητάς της και της Ιστορίας της. Αυτό δεν μπορεί να συμβεί μόνο με το ταλέντο και την προσωπική προσπάθεια. Προϋποθέτει, καταρχάς, σοβαρή παιδεία, που πρέπει να ξεκινάει από τα σχολεία και να διατρέχει όλες τις βαθμίδες της εκπαίδευσης. Όταν τα παιδιά από τη γέννησή τους καταναλώνουν άπειρο υλικό εικόνων από την τηλεόραση, δεν μπορεί να αφήνονται ανυπεράσπιστα, χωρίς κριτήρια, να αφομοιώνουν και να ενστερνίζονται αβούλως ό,τι γενικά πέφτει στα μάτια τους. Κινηματογράφος, λοιπόν, σημαίνει πρωτίστως παιδεία, καλλιέργεια και πρόοδο για μια κοινωνία. Δυστυχώς, η ανώτερη πολιτική ηγεσία του τόπου ποτέ δεν μπόρεσε να εκτιμήσει σωστά αυτό το σοβαρό ζήτημα. Έδειξε είτε επαρχιωτισμό, είτε αδιαφορία. Αλλά πιστεύω, πως και ο χώρος του κινηματογράφου δέν έδειξε την απαραίτητη ωριμότητα και σύνεση, ώστε να πείσει την πολιτική «πατρική εξουσία» για την άγνοια και τη βαρβαρότητά της. Ας ελπίσουμε, τώρα, πως οι δικηγόροι και ο υπουργός που χειρίζονται το θέμα του νομοσχεδίου στο τελικό του στάδιο, θα λάβουν σοβαρά υπόψη όλες εκείνες τις προσεγγίσεις που ξεπερνούν τις ιδιοτελείς βλέψεις, είτε προσωπικές, είτε σωματειακές και αρθρώνουν ένα λόγο που αφορά την τέχνη σαν παιδεία και δημιουργία με οραματικούς σκοπούς, συνδυασμένους με την προφανή και τη μυστική ζωή της χώρας μας…\nΑποσπάσματα από τη συνέντευξη του Δ. Αβδελιώδη στην εφημερίδα «Δρόμος», Νοέμβριος 2010\nΓεννήθηκε στη Χίο το 1952 και σπούδασε στη Φιλοσοφική σχολή του Πανεπιστημίου Αθηνών. Παρακολούθησε μαθήματα υποκριτικής στη δραματική σχολή του Γιώργου Θεοδοσιάδη. Έχει σκηνοθετήσει τόσο κινηματογραφικές ταινίες, όσο και θεατρικές παραστάσεις. Δίδαξε επίσης κινηματογράφο στο τμήμα Επικοινωνίας και Μέσων Μαζικής Ενημέρωσης του Παντείου Πανεπιστημίου από το 1993 μέχρι το 1998.\nΑπό το 1997 ως το 2000 διετέλεσε Καλλιτεχνικός Διευθυντής του ΔΗΠΕΘΕ Β. Αιγαίου.\nΣκηνοθεσία, σενάριο και παραγωγή\n1982 Αθέμιτος Συναγωνισμός.\nΠρώτο βραβείο κριτικής επιτροπής Φεστιβάλ Δράμας (1994).\nΕιδική μνεία της Πανελλήνιας Ένωσης Κριτικών Κινηματογράφου, στα πλαίσια του Φεστιβάλ Κινηματογράφου Θεσσαλονίκης.\nΒραβείο ευρωπαϊκής επιτροπής ταινιών νεότητας του Φεστιβάλ Βερολίνου .\n1988 Ένας ερωδιός για τη Γερμανία\n2001 Λίγα απ’ όλα (Καραγκιόζης)\n2003 Άσμα Ασμάτων…\n…και άλλα. Στις μέρες μας, παρουσιάζει στο στούντιο Λήδρα την πολύ ενδιαφέρουσα θεατρική διασκευή στο έργο του Γεωργίου Βιζυηνού «Το μόνο της ζωής του ταξείδιον»\nΜΑΣΤΙΧΗ. Είναι μια ελαιορητίνη, πτωχή εις αιθέριον έλαιον, η οποία εξιδρούται αυτομάτως ή υποβοηθείται η εκκρισής της δι’ εντομών από δενδρύλλια του γένους πιστάκη, των ειδών λεντίσκου, τερεβίνθου και της ποικιλίας χίας, τα οποία είναι ιθαγενή των χωρών της Ανατολικής Μεσογείου, της Βορείου Αφρικής και των καναρίων νήσων. Παρουσιάζεται υπό μορφήν κόμβων ημιδιαφανών, υποκίτρινων ή κιτρινοπράσινων, γνωστών κοινώς υπό το όνομα «δάκρυα μαστίχας». Είναι ύλη εύθριπτος, με κογχοειδή σχάσην οσμής βαλσαμώδους,γεύσεως υπόπικρου, αρωματικής, διαλυτή εις τον αιθέρα, το χλωροφόρμιον, το τερεβινθέλαιον,ολιγότερον διαλυτή εις το οινόπνευμα. Η μαστίχη η παραγόμενη υπό της πιστάκης της λεντίσκου αποτελείται από μίγμα μαστιχικού, μαστιχολικού και μαστιχονικού οξέος, μαστιχορεζενίου και αιθερίου ελαίου συνισταμένου κυρίως εκ d-πιπενίου, διπεντενίου και βορνεόλης. Ο δείκτης οξύτητος είναι 60. Εν ακμαίον δενδρύλλιον παράγει ετησίως δι’ εντόμων 300-350 γραμμάρια μαστίχης. Η συλλογή γίνεται λίαν πρωί, όταν η νυκτερινή δροσερότης έχη καταστήσει την ελαιορητίνην σκληροτέραν, ενεργείται δε δυο-τρεις μήνας μετά τας εντομάς. Η ελαιορρητίνη εκκρίνεται κατά μήκος του κορμού εις την βάσιν του οποίου τοποθετούνται πεπλατυσμένοι λίθοι δια να μη ρυπαίνεται αύτη από χώματα. Η μαστίχη γενικώς και ιδία η μαστίχη της Χίου χρησιμοποιείται κυρίως εις την Ανατολήν, προς μάσσησιν υπό των γυναικών και προς παρασκευήν οινοπνευματώδους ποτού, της μαστίχης. Επίσης κατασκευάζεται εν Ελλάδι «γυριστό γλυκό» ή «μαστίχα». Χρησιμοποιείται ακόμη εις παρασκευήν εκλεκτών βερνικιών. Η Χίος παράγει ετησίως περί τα200.000 χιλιόγραμμα μαστίχης εξ ων το 80-90% εξάγονται εις το εξωτερικόν.\n(ΝΕΩΤΕΡΟΝ ΕΓΚΥΚΛΟΠΑΙΔΙΚΟΝ ΛΕΞΙΚΟΝ «ΗΛΙΟΥ», 1945-1960)\n(Αποσπάσματα από το άρθρο του Χρήστου Ρέππα στο περιοδικό «Σχεδία στ’ ανοιχτά της Αίγινας» τ.6, χειμώνας 2006)\nΗ ΕΛΛΗΝΙΚΗ ΕΚΠΑΙΔΕΥΣΗ ΣΤΗ ΔΕΚΑΕΤΙΑ ΤΟΥ ‘ 60\n…Αρχές της δεκαετίας του 50 η εκπαιδευτική κατάσταση του πληθυσμού ήταν τραγική. Το 1/3 του αγροτικού πληθυσμού ήταν εντελώς αναλφάβητο, ενώ στις γυναίκες το αντίστοιχο ποσοστό ξεπερνούσε το 55%. Στην ύπαιθρο στα 100 παιδιά τα 95 δεν συνέχιζαν στα σχολεία Μέσης Εκπαίδευσης , ενώ πολύ μεγάλα ποσοστά σχολικής διαρροής παρατηρούνται ακόμα και στο Δημοτικό Σχολείο , όπου ένα 60% διέρρεε ήδη από την Γ’ και Δ ΄ Τάξη. Ενώ το 15% του πληθυσμού της σχολικής ηλικίας δεν φοιτά καθόλου στο σχολείο. Στο γενικό πληθυσμό το 32, 4% είναι αναλφάβητοι, 2,9 % κατέχει απολυτήριο μέσων σχολών και μόλις το 1, 1% είναι κάτοχοι πτυχίου ανώτατης σχολής.\nΤο δίλημμα που μπαίνει ήδη από τα τέλη της δεκαετίας του ‘ 50 είναι για τον προσανατολισμό του ελληνικού σχολείου , αν δηλ. αυτός θα είναι ανθρωπιστικός και με έμφαση στην αρχαιοελληνική παράδοση όπως ήταν μέχρι τότε ή αν θα ήταν τεχνοκρατικός…\n…Μπαίνει έτσι το αίτημα της εκπαιδευτικής μεταρρύθμισης με τη σύνδεση του εκπαιδευτικού σχεδιασμού με την οικονομική ανάπτυξη. Το ρεύμα που επαγγέλλεται την αλλαγή στα εκπαιδευτικά πράγματα είναι τεχνοκρατικό στον προσανατολισμό του. Δίνει δηλ. έμφαση στη σχέση της εκπαίδευσης με την οικονομική ανάπτυξη , μέσα από την αλλαγή του περιεχομένου των αναλυτικών προγραμμάτων και την προσπάθεια ανάπτυξης της τεχνικής και επαγγελματικής εκπαίδευσης…\n…Η πρώτη μεταρρυθμιστική προσπάθεια θα ξεκινήσει το 1957 με την συγκρότηση της » Επιτροπής Παιδείας» και τη δημοσίευση των »Πορισμάτων» της . Στα πορίσματα η Παιδεία χαρακτηρίζεται θετική και παραγωγική επένδυση , γίνεται ανάγκη αναμόρφωσης της οργάνωσης και των προγραμμάτων της ελληνικής εκπαίδευσης , της στροφής προς την τεχνικοεπαγγελματική εκπαίδευση , βάση της εκπαίδευσης ν ‘ αποτελεί η ανθρωπιστική παιδεία και ο τονισμός της ιστορικής συνέχειας του έθνους αρχαίος , μεσαιωνικός , και νεώτερος ελληνισμός , εκπαίδευση ν’ ανοιχτεί και στους κοινωνικά αδύναμους και να μην αποτελεί πεδίο προσωπικών και ανταγωνισμών…\n…Η σημαντικότερη προσπάθεια διαμόρφωσης νέων προσανατολισμών στο ελληνικό εκπαιδευτικό σύστημα είναι αναμφισβήτητα η εκπαιδευτική μεταρρύθμιση του 1964 , που πραγματοποιήθηκε από το κόμμα της Ένωσης Κέντρου (Υπουργός Παιδείας Γ. Παπανδρέου , Υφυπουργός Λ. Ακρίτας , Γεν. Γραμματέας Ε. Παπανούτσος). Η μεταρρύθμιση ιδεολογικά κινήθηκε στους ίδιους άξονες και προσανατολισμός μ’ αυτούς που πρότειναν τα πορίσματα της » Επιτροπής Παιδείας ». Στην εισηγητική έκθεση του νόμου 4379/ 1964 θεωρείται ότι ο χαρακτήρας της εκπαίδευσης πρέπει κατά βάση να είναι ουμανιστικός , αλλά ότι αποτελεί προϋπόθεση για την οικονομική ανάπτυξη της χώρας και την πνευματική προκοπή του έθνους. Στα οργανωτικά μέτρα που πάρθηκαν περιλαμβάνονται : η θεσμοθέτηση μια εννιάχρονης υποχρεωτικής εκπαίδευσης που θα περιλάμβανε τα έξι χρόνια του δημοτικού και τα τρία πρώτα χρόνια του γυμνασίου. Το γυμνάσιο όπως και το επόμενο στάδιο της μέσης εκπαίδευσης το Λύκειο θα διαχωρίζονταν σε κατευθύνσεις , διαμορφώνοντας ένα εσωτερικό δίκτυο κοινωνικής επιλογής και ταξικής διαφοροποίησης του μαθητικού πληθυσμού , μ’ ένα γενικό και τεχνικό γυμνάσιο και ένα γενικό και τεχνικό – επαγγελματικό λύκειο και σχολές εξειδίκευσης τεχνικών. Στα γυμνάσια τα αρχαία ελληνικά θα διδάσκονταν από μεταφράσεις. Η εισαγωγή στον δεύτερο κύκλο της μέσης εκπαίδευσης γίνονταν με εξετάσεις. Καθιερώθηκε η δωρεάν εκπαίδευση στην Ελλάδα για όλα τα ελληνόπουλα ηλικίας 6- 15 ετών καθώς και η δημοτική γλώσσα σε όλες τις βαθμίδες της εκπαίδευσης , ιδρύονται νέα πανεπιστήμια , καθιερώνονται δύο τύποι ακαδημαϊκού απολυτηρίου , ισότιμοι μεταξύ τους και αλλάζει το μάθημα και εισάγονται καινούργια μαθήματα , όπως στοιχεία δημοκρατικού πολιτεύματος , στοιχεία φιλοσοφίας, ψυχολογίας , οικονομικής επιστήμης , κοινωνιολογίας , ιδρύεται το παιδαγωγικό ινστιτούτο ως επιστημονικός σύμβουλος του κράτους για τη διαμόρφωση της εκπαιδευτικής πολιτικής.\nΟι κριτικές ασκήθηκαν τόσο από τα αριστερά όσο και από τα δεξιά. Η Ρ. Ιμβριώτη βρίσκει αρκετά θετικά στοιχεία στη μεταρρύθμιση που »αν εφαρμοστούν σωστά θα βοηθήσουν η παιδεία να γίνει ανεμπόδιστο κτήμα του λαού». Στα θετικά βλέπει τη δωρεάν παιδεία την εισαγωγή της δημοτικής γλώσσας , το 9χρονο σχολείο. Αντιθέτως η κριτική μιας σειράς μηχανισμών του συστήματος θα είναι εξαιρετικά αρνητική επαναφέροντας το αναχρονιστικό πνεύμα που επικρατούσε για δεκαετίες στο ελληνικό εκπαιδευτικό σύστημα. Δείγματα τέτοιας κριτικής είναι αυτή της Φιλοσοφικής Σχολής του Πανεπιστημίου Αθηνών , και της Εταιρείας Ελλήνων Φιλολόγων». Η Φιλοσοφική Σχολή θα μιλήσει για μέτρα »άκρως αντίθετα με το συμφέρον της ελληνικής εκπαιδεύσεως και της »Ελληνικής Παιδείας», ενοχλούμενη ιδιαίτερα από το γεγονός ότι το γυμνάσιο μετατρέπεται σε »σχολείο της καθημερινής ζωής δια πάντας τους ελληνόπαιδας». Στο ίδιο μήκος με ακόμα πιο συντηρητική λογική η »Εταιρεία Ελλήνων Φιλολόγων» θα χαρακτηρίσουν τα μέτρα της μεταρρύθμισης » επικίνδυνον δια το έθνος μορφωτικήν οποισθοδρόμησιν και ανεπιθύμητον καθίζησιν του εθνικού φρονηματισμού ». Η ανόρθωσις βέβαια του εθνικού φρονηματισμού θα γίνει στη συνέχεια με την ανατροπή της μεταρρύθμισης από τις κυβερνήσεις της αποστασίας και θα ολοκληρωθεί με τη δικτατορία…\nΤης Νίτσας Φράγκου συνταξιούχου δασκάλας\nΣτα μέσα της δεκαετίας του ’60 οι νεοδιόριστοι υπηρετούσαν στην αρχή της σταδιοδρομίας τους στα μονοθέσια σχολεία της Βόρειας και Νότιας Χίου, κυρίως στην περιοχή της Αμανής. Δεν είχε καθιερωθεί ακόμη το πενθήμερο και εργαζόμασταν πρωί και απόγευμα. Οι συνθήκες ήταν δύσκολες και οι δάσκαλοι αναγκαζόταν να μείνουν για καιρό μακριά από τις οικογένειες τους λόγω και των κακών συγκοινωνιών. Τα σχολεία θερμαίνονταν με ξυλόσομπες και ξύλα που έφερναν τα παιδιά από το σπίτι τους. Τα παιδιά ήταν πολλά και το μάθημα γινόταν με δυσκολία. Τα βιβλία πλην της Ε’ και ΣΤ’ τάξης ήταν μόνο τα αναγνωστικά. Το Υπουργείο έστελνε ένα πίνακα με διάφορα βιβλία συγγραφέων για τα μαθήματα και ο δάσκαλος μπορούσε να διαλέξει από αυτά για να τα αγοράσουν οι μαθητές. Δεν είχαν όμως όλοι την οικονομική δυνατότητα κι αυτό δυσχέραινε την κατάσταση…\nΜετά τη διδασκαλία των βοηθητικών μαθημάτων της Δ’ τάξης (Θρησκευτικά, Ιστορία, Γεωγραφία, Πατριδογνωσία και Φυσική Ιστορία), ένας μαθητής της Ε’ ή της ΣΤ’ τάξης έγραφε στον πίνακα τις περιλήψεις των μαθημάτων τους και ο δάσκαλος έκανε μάθημα στις άλλες τάξεις. Με την Πατριδογνωσία τα παιδιά της Γ’ τάξης μάθαιναν τη Χίο με τα χωριά της (βουνά, ποτάμια, κάμπους κτλ.) και τα παιδιά της Δ’ τάξης την Ελλάδα και τους νομούς της. Στην Α’ τάξη μάθαιναν να διαβάζουν και να γράφουν και στη Β’ τάξη μάθαιναν καλά την προπαίδεια. Όσοι μαθητές είχαν δυσκολία στην ανάγνωση και στην αριθμητική έμεναν επιπλέον εκτός του προγράμματος, επειδή δεν είχαν την οικονομική ευχέρεια να κάνουν ιδιαίτερα μαθήματα. Τότε δεν υπήρχαν σχολικά κέντρα και ο δάσκαλος δίδασκε μουσική, γυμναστική, ιχνογραφία και καλλιγραφία με μελανοδοχεία και πένες. Στις ελεύθερες απογευματινές ώρες ο δάσκαλος και οι δύο τελευταίες τάξεις ασχολούνταν με τον σχολικό κήπο. Κάθε Κυριακή πηγαίναμε όλοι μαζί στην εκκλησία ενώ στις σχολικές εορτές τα παιδιά απάγγειλαν ποιήματα και έπαιζαν σκετς.\nΣτην πόλη εργαζόμασταν πιο άνετα. Τα σχολεία ήταν πολυθέσια, ο κάθε δάσκαλος είχε το τμήμα του, οι τάξεις είχαν μεγάλο αριθμό μαθητών και το πρωί τα παιδιά έπιναν το γάλα τους στα συσσίτια. Οι εκδηλώσεις στις σχολικές και εθνικές εορτές και στη λήξη της σχολικής χρονιάς ήταν λαμπρότερες ενώ τον καιρό εκείνο γινόταν και γυμναστικές επιδείξεις στο γήπεδο.\n(από το http://www.chios.com/education/pedia_p_xenakis.htm)


Η Ε.Π.Σ.Πειραιά ενημερώνει (15.3.2017) (15/3/2017 09:35)\nΜετά την σύσκεψη μέτρων που πραγματοποιήθηκε στο στάδιο «Γ. ΚΑΡΑΪΣΚΑΚΗΣ» την Τρίτη 14/3/2017, παρουσία των εκπροσώπων των δύο φιναλίστ (ΑΠΟ ΚΕΡΑΤΣΙΝΙΟΥ – ΑΕΤΟΥ ΚΟΡΥΔΑΛΛΟΥ) της Ε.Π.Σ.ΠΕΙΡΑΙΑ, των υπευθύνων του Σταδίου, της Αστυνομικής Διεύθυνσης Πειραιά, της Τροχαίας Πειραιά, της Πυροσβεστικής, της ΔΕΑΒ, ενόψει του Τελικού αγώνα του Κυπέλλου «Μ. ΜΑΡΙΝΑΚΗΣ» που θα διεξαχθεί στο «Γ. ΚΑΡΑΙΣΚΑΚΗΣ» το Σαββάτο 18.3.2017 και ώρα 16.00 γίνονται γνωστά τα εξής:\nΗ Πειθαρχική Επιτροπή της Ε.Π.Σ.ΠΕΙΡΑΙΑ αφού έλαβε υπόψη της τις σχετικές διατάξεις του άρθρου 10 του Πειθαρχικού Κώδικα της Ε.Π.Ο., καθώς επίσης τα Φύλλα Αγώνων Πρωταθλήματος της 11&12.3.2017, διοργάνωσης της Ε.Π.Σ.ΠΕΙΡΑΙΑ, επιβάλλει ποινές σε ποδοσφαιριστές σωματείων ως εξής:\nΤΣΟΛΑΚΟΣ Ε. ΑΟ ΧΑΛΚΗΔΩΝ ΜΙΑ (1) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 10€\nΠΗΛΙΟΥΡΗΣ Κ. ΝΙΚΗ ΡΕΝΤΗ ΠΕΝΤΕ (5) ΑΓ.ΗΜ. ΑΠΟ 12.3.2017 ΚΑΙ ΧΡΗΜ.ΠΟΙΝΗ 50€\nΠΟΛΥΧΡΟΝΙΔΗΣ Κ. ΚΥΠΡΟΣ ΚΟΡΥΔΑΛΛΟΥ ΜΙΑ (1) ΑΓ.ΗΜ. (Κ) ΑΠΟ 13.3.2017.\nYEGHYAN M. AΡMENIKH ΔΥΟ (2) ΑΓ.ΗΜ. ΑΠΟ 12.3.2017 ΚΑΙ ΧΡΗΜ.ΠΟΙΝΗ 20€\nΒΕΚΡΗΣ Α. ΔΟΞΑ ΠΕΙΡΑΙΑ ΕΞΙ (6) ΑΓ.ΗΜ. ΑΠΟ 12.3.2017 ΚΑΙ ΧΡΗΜ.ΠΟΙΝΗ 60€\nΔΕΜΕΡΤΖΗΣ Θ. ΗΦΑΙΣΤΟΣ ΜΙΑ (1) ΑΓ.ΗΜ. (Κ) ΑΠΟ 13.3.2017.\nΣΩΤΗΡΙΟΥ Μ. ΑΟ ΚΑΣΤΕΛΛΑΣ ΔΥΟ (2) ΑΓ.ΗΜ. ΑΠΟ 12.3.2017 ΚΑΙ ΧΡΗΜ.ΠΟΙΝΗ 20€\nΣΙΝΑΝΗ Μ. ΠΑΝΝΕΑΠΟΛΙΚΟΣ ΤΕΣΣΕΡΙΣ (4) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 40€\nΠΑΠΑΧΑΡΙΣΗΣ Δ. ΑΣΤΕΡΙΑ ΔΡΑΠΕΤΣΩΝΑΣ ΜΙΑ (1) ΑΓ.ΗΜ. (Κ) ΑΠΟ 12.3.2017.\nDOBRIN F-A ΑΕ ΝΕΟΥ ΦΑΛΗΡΟΥ ΤΕΣΣΕΡΙΣ (4) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 40€\nΓΟΥΣΓΟΥΝΕΛΗΣ Ι. ΟΛΥΜΠΙΑΚΟΣ ΠΕΡΑΜΑΤΟΣ ΠΕΝΤΕ (5) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 50€\nΚΑΤΣΙΜΟΙΡΗΣ Σ. ΟΛΥΜΠΙΑΚΟΣ ΠΕΡΑΜΑΤΟΣ ΠΕΝΤΕ (5) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 50€\nΚΑΠΕΡΗΣ Δ. ΟΛΥΜΠΙΑΚΟΣ ΠΕΡΑΜΑΤΟΣ ΔΥΟ (2) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 20€\nΑΛΕΞΑΝ Ι. ΕΝΩΣΗ ΚΑΜΙΝΙΩΝ ΜΙΑ (1) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 10€\nΠΑΛΑΙΟΛΟΓΟΣ Ν. ΑΝΩ ΝΕΑΠΟΛΗ ΔΥΟ (2) ΑΓ.ΗΜ. ΑΠΟ 13.3.2017 ΚΑΙ ΧΡΗΜ.ΠΟΙΝΗ 20€\n*Στο σωματείο ΟΛΥΜΠΙΑΚΟΣ ΠΕΡΑΜΑΤΟΣ επιβάλλεται αυτοδίκαια χρηματική ποινή πενήντα (50) ευρώ, άρθρο 16 παρ. 2 του Πειθαρχικού Κώδικα (κακή συμπεριφορά ομάδας όταν κατά την διάρκεια ενός αγώνα αποβάλλονται τρείς( 3) ποδοσφαιριστές).\nΕνημέρωση για τις διαπιστεύσεις τελικού\nΠαρακαλούνται οι δημοσιογράφοι και ρεπόρτερς που επιθυμούν να καλύψουν τον τελικό Κυπέλλου της Ε.Π.Σ.Πειραιά (και έχουν στείλει έγγραφο) να προσέλθουν στην Γραμματεία της Ε.Π.Σ.Πειραιά αυστηρά μέχρι την Παρασκευή 17.3 και ώρα 15:00 προκειμένου να παραλάβουν τις διαπιστεύσεις τους.\nΟ αγώνας της Β’ Κατηγορίας ΑΣΤΕΡΑΣ ΝΙΚΑΙΑΣ – ΠΑΝΦΑΛΗΡΙΚΟΣ θα διεξαχθεί την Κυριακή 19.3 στο γήπεδο ΝΙΚΑΙΑΣ και ώρα 14:00 αντί 13.30 που είχε αρχικά οριστεί.


Δένδιας – Τσαβούσογλου: Το Twitter αποθεώνει τον Έλληνα ΥΠΕΞ - Sportlive.gr\nΣε ένα απίστευτο διπλωματικό μπρα ντε φερ μπροστά στις κάμερες, αποδύθηκαν ο Μεβλούτ Τσαβούσογλου και ο Νίκος Δένδιας στην ‘Αγκυρα, μετά την συνάντηση των δύο αντιπροσωπειών. Οι δύο άνδρες, μετά τα καλά λόγια που αντήλλαξαν, τα… έσπασαν on air κατά τη διάρκεια των δηλώσεών τους. Σημειώνεται ότι μετά το «θερμό επεισόδιο», δεν δόθηκε ο λόγος σε εκπροσώπους του Τύπου. Τέλος, υπήρξε πρόσκληση του κ. Δένδια στον κ. Τσαβούσογλου να επισκεφθεί την Αθήνα και να προετοιμαστεί συνάντηση Μητσοτάκη-Ερντογάν.\nΔείτε ακόμη: Πρωτοφανής κόντρα Δένδια – Τσαβούσογλου μπροστά στις κάμερες\nΤο ελληνικό Twitter λίγο μετά χτύπησε «Κόκκινο» με το hashtag #Δενδιας να ανεβαίνει διαρκώς, φτάνοντας στις πρώτες θέσεις. Οι δηλώσεις του Έλληνα υπουργού Εξωτερικών με τις οποίες «απάντησε» σε όσα ανέφερε ο Τούρκος ομόλογός του, προκαλώντας του φανερό εκνευρισμό, σχολιάστηκαν ποικιλοτρόπως.\nΔένδιας σε Τσαβούσογλου μετά την κόντρα: Ελπίζω να μην ματαιώσεις το δείπνο διότι πεινάω εξαιρετικά\nΜε έντονη αντιπαράθεση ολοκληρώθηκαν οι κοινές δηλώσεις του Μεβλούτ Τσαβούσογλου και του Νίκου Δένδια, που πραγματοποίησαν μετά το πέρας της μεταξύ τους συνάντησης.\nΠαρά την πρωτοφανή κόντρα, οι καλές σχέσεις μεταξύ των υπουργών Εξωτερικών των δύο χωρών δεν φάνηκε να επηρεάζονται, καθώς και οι δυο τους, αστειεύτηκαν για το δείπνο «ιφτάρ», το οποίο θα παρέθετε μετά τις κοινές δηλώσεις, ο Μεβλούτ Τσαβούσογλου προς τιμήν του Νίκου Δένδια, λόγω της έναρξης του Ραμαζανιού.\n“Αν συνεχίσουμε έτσι θα χάσουμε το δείπνο” είπε ο Μεβλούτ Τσαβούσογλου, με τον Νίκο Δένδια να απαντάει “ελπίζω η διαφωνία μας να μη σε οδήγησε να ματαιώσεις την πρόσκληση για το δείπνο, διότι πεινάω εξαιρετικά”.


apostaktirio.gr - Radio Art, Το κορυφαίο Ελληνικό ψηφιακό ραδιόφωνο.\nΠαρασκευή, 08 Οκτωβρίου 2021 08:18\nRadio Art, Το κορυφαίο Ελληνικό ψηφιακό ραδιόφωνο.\nΤο Radio Art είναι γνωστό εδώ και χρόνια στους λάτρεις τού ραδιοφώνου και της ποιοτικής μουσικής, τόσο στην Ελλάδα όσο και στο εξωτερικό, καθώς οι ακροατές του απλώνονται σε παραπάνω από 100 χώρες.\nΠού οφείλεται όμως η μεγάλη επιτυχία του Radio Art;\n«Πρωτίστως στην πολύ αυστηρή επιλογή μουσικής», απαντά ο Λάμπρος Μητρόπουλος, εμπνευστής και ιδρυτής τού Radio Art.\n«Η μουσική που παίζουμε στο Radio Art δεν είναι αποτέλεσμα αλγορίθμων, εμπορικών εντολών, τήρησης των τάσεων της μόδας και των περιστάσεων. Είναι μουσική επιλεγμένη μία προς μία, με κριτήρια την ποιότητα τη διαχρονικότητα και τη ποιητική διάσταση. Δίνουμε ιδιαίτερη έμφαση στη μουσική που βασίζεται σε ακουστικά όργανα και φυσικούς ήχους, γιατί έχει αποδειχθεί ότι ανακουφίζει από το άγχος και έχει την δύναμη να οδηγεί τον ακροατή σε θεραπευτικά μουσικά ταξίδια γαλήνης και απόλαυσης.»\nΗ ποικιλία μουσικής στο Radio Art είναι τεράστια. Μπορείτε να επιλέξετε ανάμεσα σε πολλά κανάλια και δημιουργούς από όλες τις γωνιές τού πλανήτη. Όμως εκεί που πραγματικά πρωτοτυπεί το Radio Art είναι η δημιουργία καναλιών για την κάθε στιγμή τής καθημερινής σας ζωής. Θα βρείτε πολλά κανάλια για χαλάρωση, για την ώρα τής εργασίας σας, για την καταπολέμηση τής αυπνίας, κανάλι με μουσική για γιόγκα και Pilates, ως και μουσική για μαμάδες! Οι ακροατές μπορούν επίσης με μία πολύ χαμηλή συνδρομή να προσθέσουν στα μουσικά κανάλια φυσικούς ήχους και να δημιουργήσουν και να αποθηκεύσουν playlists καναλιών, στις οποίες μπορούν να επιστρέψουν όποια στιγμή το επιθυμούν.\nΠριν μερικούς μήνες οι Times τού Λονδίνου επέλεξαν το Radio Art μεταξύ των δέκα καλύτερων ψηφιακών ραδιοφώνων του κόσμου. Πρόκειται για μια σπουδαία διάκριση, ιδιαίτερα εάν σκεφτεί κανείς την πληθώρα των ραδιοφώνων που εκπέμπουν στον χαώδη κόσμο τού διαδικτύου.\nΕίναι φανερό ότι η σημαντική διάκριση από τους Times τού Λονδίνου δεν ήρθε τυχαία για το Radio Art, καθώς οι συνδρομητές του μπορούν να απολαύσουν μία ακόμη καινοτομία, μοναδική στον κόσμο.\n«Εργαστήκαμε πολύ σκληρά και για μεγάλο διάστημα», μάς λέει ο Αλέξανδρος Σεϊταρίδης, βασικό στέλεχος τού Radio Art και συνεργάτης τού Λάμπρου Μητρόπουλου, «προκειμένου να ενισχύσουμε ακόμη περισσότερο την χαλαρωτική δύναμη τής μουσικής τού Radio Art. Το αποτέλεσμα είναι ότι σήμερα οι ακροατές μας έχουν την μοναδική δυνατότητα να συνδυάσουν την μουσική τής επιλογής τους με φυσικούς ήχους και έτσι να διαμορφώσουν μία ακρόαση εμπλουτισμένη με τις ομορφότερες φωνές τής φύσης.»\nΗ ιδέα τής μίξης φυσικών ήχων και ακουστικής μουσικής είναι πράγματι εξαιρετική και η διαδικασία για να την απολαύσετε απλή. Απλώς επιλέγετε το κανάλι τής μουσικής που θέλετε και προσθέτετε τον ήχο τής φύσης που προτιμάτε. Θέλετε να ακούστε jazz ή κέλτικη μουσική δίπλα στην θάλασσα; Κανένα πρόβλημα, απλώς προσθέστε τον αντίστοιχο φυσικό ήχο και πατήστε play, το αποτέλεσμα είναι εκπληκτικό. Προς το παρόν υπάρχουν 50 διαφορετικοί ήχοι τής φύσης και ο συνδυασμός τους με την μουσική κάθε είδους πραγματικά θα σας εκπλήξει ευχάριστα.\nΠρόσφατα το Radio Art ενεργοποίησε δυο κανάλια ποίησης που έχουν ενταχθεί στην κατηγορία Poetry. Το πρώτο κανάλι αφορά ελληνική ποίηση σπουδαίων Ελλήνων ποιητών, και το δεύτερο αφορά αγγλόφωνη ποίηση από σημαντικούς διεθνείς ποιητές. Και στα δυο κανάλια ακούγονται υπέροχες μουσικές που οδηγούν τον ακροατή σε ένα όμορφο ταξίδι σκέψης και απόλαυσης.\nΗ ιστοσελίδα τού Radio Art αλλά και οι εφαρμογές του για κινητά είναι εντελώς minimal, έτσι ώστε η περιήγησή σας να είναι πανεύκολη και ταυτόχρονα τίποτα να μην αποσπά την προσοχή σας από το μουσικό περιεχόμενο. Το μόνο που έχετε να κάνετε είναι επιλέξετε το κανάλι που θέλετε και προαιρετικά να προσθέσετε όποιον ήχο τής φύσης σας ηρεμεί περισσότερο.\nΜπορείτε να δείτε στην πράξη την λειτουργία τού Radio Art στην διεύθυνση www.radioart.com


πτυχιακη εργασια - Segelschiff Sir Robert Baden Powell\nΤραυλισμος Πτυχιακη Εργασια\nΕκπόνηση Πτυχιακών ΕργασιώνEngadget is part of Verizon Media. Ένα καραμελωμένο αντίγραφο στη ροή της δημιουργίας. Αν θυμηθούμε και το προχθεσινό δημοσίευμα για την επιθυμία του Μόντι για νέες ταυτότητες στην Ιταλία, τότε μπορούμε να σκεφτούμε ότι πρόκειται για την...\nΕργασία FinanceΤο Πανεπιστημιακό Φροντιστήριο της DeskNET δραστηριοποιείται με επιτυχία στον εκπαιδευτικό χώρο, παρέχοντας πλήρη ενίσχυση σε πτυχιακές εργασίες, διπλωματικές εργασίες, φοιτητικά μαθήματα, στατιστικές αναλύσεις. Στην Πρώτη Ομάδα εκεί, μας δέχτηκαν με τα...\nΣυλλογικη Συνειδητοτητα Και Οικονομικη ΚρισηΗ διαδικασία απονομής διδακτορικών τίτλων διέπεται από τις κείμενες διατάξεις για την Ανώτατη Εκπαίδευση και τις συμπληρωματικές διατάξεις του Ιδρυτικού Νόμου του ΕΑΠ. Υπάρχουν όμως δικαιώματα που δεν συνδέονται με μια...\n7 Λογοι Για Να Ειστε Ενασ Εξαιρετικοσ ΦοιτητησΌπως κάθε άνθρωπος σχεδόν θα ήθελε να είναι πλούσιος, έτσι και κάθε φοιτητής θα ήθελε να είναι καλός και να τα πάει καλά στις σπουδές του. Ευγενής συγκυρία έσμιξε δυο αριστουργηματικές μορφές, τον παιζω-γράφο μας εκ...\nIMF FINANCE AND DEVELOPMENT,latestΗ συγγραφή πτυχιακής εργασίας αποτελεί για τους περισσότερους φοιτητές απαραίτητη προϋπόθεση για την απόκτηση του πτυχίου τους. ΥΠΉΡΧΑΝ ΜΕΡΙΚΆ ΆΛΛΑ ΤΡΑΎΜΑΤΑ, ΑΛΛΆ ΤΊΠΟΤΑ ΔΎΟ ΒΑΡΕΛΊΣΙΑ ΜΗΧΑΝΈΣ ΜΠΎΡΑ ΚΑΙ ΔΕΚΆΔΕΣ ΑΠΌ ΤΟ ΜΠΟΥΚΆΛΙ, ΚΑΘΏΣ...


Μανώλης Χριστοδουλάκης: Δεν υπάρχει δικομματισμός αλλά τεχνητή πόλωση\nΣυνέντευξη του γραμματέα του Κινήματος Αλλαγής στη "ΜτΚ"\n«Αυτήν τη στιγμή δεν υπάρχει κανένας ουσιαστικός δικομματισμός στη χώρα. Υπάρχει μόνο μια προσπάθεια και από τον ΣΥΡΙΖΑ και από τη ΝΔ, με τεχνητή πόλωση, αλλά μακριά από τα προβλήματα των Ελλήνων, να στηθεί ένα ψεύτικο δίπολο, που θα ενισχύσει εκλογικά και τους δύο. Εμείς έχουμε διαρκές μέτωπο απέναντι στη συντήρηση και το λαϊκισμό, που εκφράζονται στη χώρα μας από τον ΣΥΡΙΖΑ και τη ΝΔ. Το δίλημμα φυσικά δεν είναι ανάμεσα στη δεξιά του Μητσοτάκη και τη «νέα δεξιά» του Τσίπρα. Το ζητούμενο είναι οι πραγματικά προοδευτικές δυνάμεις της χώρας να στείλουν στις 26 Μαΐου ένα ισχυρό μήνυμα αλλαγής».\nΤα παραπάνω τονίζει ο γραμματέας του Κινήματος Αλλαγής Μανώλης Χριστοδουλάκης...\nΔώστε μας έναν καλό λόγο, για να σας ψηφίσει ένας 17άρης. Ο ΣΥΡΙΖΑ λέει ότι εκπροσωπείτε το «παλιό»...\nΟμολογουμένως αστείο επιχείρημα από τον κ. Τσίπρα και την παράταξή του, που στην προσπάθειά τους να διασωθούν από τον επερχόμενο εκλογικό διασυρμό, μάζεψαν στο κόμμα τους ό,τι πιο παλιό από το παλιό, με κορυφαία αποτύπωση αυτού τη μεταγραφή Τζουμάκα. Ο 17άρης σήμερα πρέπει να ψηφίσει για τη ζωή του. Να πάρει ο ίδιος το μέλλον του στα χέρια του. Να αφήσει στην άκρη τα συνθήματα, τις εκφράσεις πεζοδρομίου, τις κοκορομαχίες και τη διχαστική πολωτική ρητορική Τσίπρα και Μητσοτάκη και να επιλέξει αυτόν που νοιάζεται πραγματικά για τα καθημερινά του προβλήματα. Αλλά κυρίως, ειδικά ο 17άρης σήμερα πρέπει να δώσει και μία ισχυρή απάντηση.\nΜε τη Χρυσή Αυγή να αλωνίζει στα σχολεία και τη νέα γενιά, να πάρει θέση. Για το αν θα πάμε μαζί ή αν θα πάμε με τους ναζί. Γιατί, όπως λέμε και στην καμπάνια μας για τη συμμετοχή των νέων στις εκλογές, κομμένη η πλάκα. Η δημοκρατία και η ζωή μας κερδίζονται με συμμετοχή και αγώνα κάθε μέρα. Ξέρουμε πολύ καλά τις αγωνίες, τους φόβους και τα όνειρα της νέα γενιάς. Της δικής μας γενιάς. Όλοι μαζί λοιπόν μπορούμε να τα κάνουμε πράξη. Όπως οι μεγαλύτεροι έζησαν καλύτερα με το ΠΑΣΟΚ, έτσι και οι νεότεροι μπορούν να το κάνουν ξανά με το Κίνημα Αλλαγής. Αλλαγή τώρα.\nΕπί μεγάλο διάστημα ασκήσατε οξύτατη κριτική στην κυβέρνηση και τον ΣΥΡΙΖΑ. Τελευταία ανεβάσατε τους τόνους κατά της ΝΔ, αλλά πολλοί λένε ότι η πόλωση ευνοεί το λεγόμενο δικομματισμό. Ποια είναι η απάντηση σε αυτό;\nΑυτήν τη στιγμή δεν υπάρχει κανένας ουσιαστικός δικομματισμός στη χώρα. Υπάρχει μόνο μια προσπάθεια και από τον ΣΥΡΙΖΑ και από τη ΝΔ, με τεχνητή πόλωση αλλά μακριά από τα προβλήματα των Ελλήνων, να στηθεί ένα ψεύτικο δίπολο, που θα ενισχύσει εκλογικά και τους δύο. Εμείς έχουμε διαρκές μέτωπο απέναντι στη συντήρηση και το λαϊκισμό, που εκφράζονται στη χώρα μας από τον ΣΥΡΙΖΑ και τη ΝΔ. Το δίλημμα φυσικά δεν είναι ανάμεσα στη δεξιά του Μητσοτάκη και τη «νέα δεξιά» του Τσίπρα.\nΤο ζητούμενο είναι οι πραγματικά προοδευτικές δυνάμεις της χώρας να στείλουν στις 26 Μαΐου ένα ισχυρό μήνυμα αλλαγής. Ένα μήνυμα αλλαγής απέναντι στη εφαρμοζόμενη συντηρητική πολιτική του ΣΥΡΙΖΑ που υπονομεύει τη προοπτική του τόπου και της νέας γενιάς, αλλά παράλληλα και ένα μήνυμα αλλαγής απέναντι στην εξαγγελλόμενη συντηρητική πολιτική της ΝΔ, που οραματίζεται συνθήκες εργασιακού μεσαίωνα, αναπαράγοντας κοινωνικά στερεότυπα του παρελθόντος, με έναν επερχόμενο δεξιό ρεβανσισμό, που απειλεί εκ νέου αυτούς που έχουν πληγεί μέσα στην κρίση, τα χαμηλά κοινωνικά στρώματα. Στις εκλογές αυτές σπάμε το δίπολο! Βάζουμε τις βάσεις για την πραγματική προοδευτική ανατροπή και στη χώρα μας.\nΤο αποτέλεσμα των ευρωεκλογών μπορεί να επιταχύνει τις πολιτικές εξελίξεις; Είστε έτοιμοι για πρόωρες εθνικές εκλογές;\nΚανονικά οι εθνικές εκλογές έπρεπε να είχαν γίνει χθες. Και όχι για το δικό μας κομματικό συμφέρον αλλά για το συμφέρον του ελληνικού λαού. Είναι σίγουρο ότι το αποτέλεσμα των ευρωεκλογών μπορεί να επιταχύνει τις πολιτικές εξελίξεις, ειδικά δεδομένου ότι έχουμε απέναντί μας μια κυβέρνηση που το μόνο του την απασχολεί είναι η μικροκομματική της διαχείριση και όχι το μέλλον της χώρας. Έχοντας ανακοινώσει ήδη από τον Δεκέμβριο το μεγαλύτερο μέρος των εθνικών μας ψηφοδελτίων και βλέποντας καθημερινά τη μαζική ανταπόκριση του κόσμου στο κάλεσμά μας για συμπόρευση, θα είμαστε απόλυτα έτοιμοι όποτε και αν γίνουν οι επόμενες εθνικές εκλογές.\nΟι νέοι στην Ευρώπη θέλουν δουλειές. Μπορούν οι σοσιαλδημοκράτες να βρουν λύσεις στα προβλήματα της ανεργίας και της παρατεταμένης λιτότητας;\nΈγινε σαφές και στο τελευταίο debate για την προεδρία στην Κομισιόν ότι ένας από τους βασικούς πυλώνες της ριζοσπαστικής ατζέντας των Ευρωπαίων Σοσιαλιστών και της υποψηφιότητας του Frans Timmermans είναι η αντιμετώπιση της ανεργίας μέσω ενός κοινού ευρωπαϊκού ταμείου, το οποίο θα στηρίζει τις χώρες με αυξημένα ποσοστά νέων ανέργων, ώστε να μην επιβαρύνεται για αυτό ο εκάστοτε κρατικός προϋπολογισμός.\nΑυτή ακριβώς είναι η Ευρώπη της αλληλεγγύης που όλοι ονειρευόμαστε. Και αυτό ακριβώς εκφράζει και το Κίνημα Αλλαγής στην Ελλάδα, συμπληρωματικά και με το δικό μας πρόγραμμα, το σχέδιο Ελλάδα που δίνει κίνητρα φοροαπαλλαγής για 3 χρόνια στους νέους που θέλουν να ξεκινήσουν τη δική τους επιχειρηματική δραστηριότητα και αντίστοιχα κίνητρα επιχορήγησης μέσω μείωσης της φορολογίας των νέων θέσεων εργασίας για τις δικές μας ελληνικές επιχειρήσεις. Πρέπει όλοι μας να καταλάβουμε ότι οι πολιτικοί συσχετισμοί στην Ευρώπη επηρεάζουν τη δική μας καθημερινότητα. Μέσα από το Κίνημα Αλλαγής να ενισχύσουμε τους Ευρωπαίους Σοσιαλιστές απέναντι στης ευρωπαϊκή δεξιά της οριζόντιας λιτότητας και τη χαοτική ευρωπαϊκή αριστερά της μηδαμινής παρέμβασης προς όφελός μας.\nΗ κυρία Γεννηματά δηλώνει τελευταία ότι οι προοδευτικοί πολίτες επιστρέφουν στην παράταξή σας. Προοδευτική συμμαχία επαγγέλλεται και ο ΣΥΡΙΖΑ.\nΚαλό το παραμύθι, αλλά δεν έχει δράκο. Προοδευτικές συμμαχίες με καθεστωτικές παρεμβάσεις στα μέσα ενημέρωσης και τη δικαιοσύνη, με την αποθέωση του κρατισμού, την ιδεοληπτική για υπερφορολόγηση των παραγωγικών δυνάμεων της χώρας, με ιδεοληπτικές αγκυλώσεις που κρατάνε πίσω την παιδεία, με το σύστημα υγείας να καταρρέει, με ένα συνονθύλευμα τυχοδιωκτών της εξουσίας από όλο το εύρος του ιδεολογικού φάσματος, χωρίς καμιά κοινή ιδεολογική αναφορά, με μοναδικό συνεκτικό στοιχείο την καρέκλα της εξουσίας, με την αποθέωση του λαϊκισμού, τη μετατροπή του «πολακισμού» σε κυρίαρχο κυβερνητικό δόγμα, με μπροστάρηδες την Κουντουρά, την Παπακώστα, τη Μεγαλοοικονόμου, τον Κουίκ, τον Σπηλιωτόπουλο, τον Παπαχριστόπουλο, αλλά και αυτούς που ξεπούλησαν αρχές και αξίες για ένα 3μηνίτικο υπουργικό θώκο… δεν αφορούν ούτε εμάς αλλά ούτε και τους προοδευτικούς πολίτες. Και αυτό γίνεται σαφές κάθε μέρα που περνάει. Σε όλες μας τις διαδικασίες, σε όλες μας τις εκδηλώσεις, σε όλη την Ελλάδα.\nΜε τις γεμάτες αίθουσες, το κλίμα ενθουσιασμού των στελεχών μας, με τον κόσμο να επιστρέφει στην παράταξή μας. Ο πραγματικός προοδευτικός πόλος στο πολιτικό μας σύστημα είναι ένας και εκφράζεται μέσα από το Κίνημα Αλλαγής.


ΗΠΑ: Τα κίνητρα των τρομοδεμάτων - Ειδήσεις - νέα - Το Βήμα Online\nΗΠΑ: Τα κίνητρα των τρομοδεμάτων\nΔιχασμένοι οι ειδικοί αν πίσω από αυτά κρύβεται ένα πρόσωπο ή ομάδα\nΤα τρομοδέματα έχουν σημάνει συναγερμό αυτήν την εβδομάδα σε πολιτικούς του Δημοκρατικού κόμματος, σε μέσα ενημέρωσης και άλλα δημόσια πρόσωπα τα οποία έχουν ταχθεί κατά του Ντόναλντ Τραμπ, συνιστούσαν πιθανότατα μια τακτική εκφοβισμού και όχι μια δολοφονική απόπειρα, σύμφωνα με τις εκτιμήσεις αναλυτών.\nΛιγότερο από δύο εβδομάδες πριν από τις ενδιάμεσες εκλογές στις ΗΠΑ, οι ειδικοί εμφανίζονται διχασμένοι για το κατά πόσον ευθύνεται ένα πρόσωπο ή μια ομάδα για την αποστολή των δεμάτων αυτών. Οι αστυνομικές αρχές αναλύουν τους εκρηκτικούς μηχανισμούς αναζητώντας στοιχεία που θα μπορούσαν να δώσουν κάποιες απαντήσεις.\nΈτσι ήταν οι εκρηκτικοί μηχανισμοί\nΚαμία από τις βόμβες που έχουν αποσταλεί δεν εξερράγη, ενώ μέχρι στιγμής κανείς δεν έχει αναλάβει την ευθύνη.\n«Η προσωπική μου αίσθηση είναι ότι πρόκειται για κάποιον παλαβό και όχι για κάποια οργάνωση που προσπαθεί να πετύχει κάτι. Εμπαθής, κακός, κακεντρεχής. Κάτι απ’ όλα αυτά», σχολίασε η καθηγήτρια χημείας στο Πανεπιστήμιο του Ρόουντ Άιλαντ, Τζίμι Όξλεϊ, που είναι ειδική στις εκρηκτικές ύλες.\nHere’s who the packages with possible explosives were sent to: https://cnn.it/2D5roZy\n6:05 PM – Oct 25, 2018\nΟ Μπράντλεϊ απέκλεισε το ενδεχόμενο ο δράστης να είναι κάποιος έξυπνος, ικανός και αφοσιωμένος σ’ αυτόν τον σκοπό, όπως ο Τεντ Καζίνσκι, ο διαβόητος «Γιουναμπόμπερ» που σκότωσε τρεις ανθρώπους και τραυμάτισε άλλους 23 χρησιμοποιώντας παγιδευμένες επιστολές που έστελνε με το ταχυδρομείο.\n«Δεν φαίνεται να πρόκειται για κάποιον ψυχρό άνθρωπο που τα υπολογίζει όλα, όπως ο Καζίνσκι. Είναι περισσότερο ερασιτεχνική (η μέθοδος) παρά επαγγελματική, όμως υπάρχουν και επαγγελματίες που θα ήθελαν να μοιάζει έτσι», σχολίασε.


Σαντορίνη - Χάρτης Σαντορίνης\nΤαξιδεύετε στη Σαντορίνη;\nΒρείτε όλα όσα θέλετε να ξέρετε για τη μετάβασή σας στο νησί!\nΣτη σελίδα αυτή παραθέτουμε χάρτη της Σαντορίνης καθώς και τις πληροφορίες που χρειάζεστε σχετικά με το ταξίδι σας στο υπέροχο νησί μας, είτε ταξιδεύετε από Ελλάδα είτε από εξωτερικό.\nΕάν έχετε αποφασίσει να ταξιδέψετε στη Σαντορίνη αεροπορικώς από το εξωτερικό, πολλές εταιρείες πραγματοποιούν απευθείας πτήσεις charter ιδιαίτερα κατά τους καλοκαιρινούς μήνες από πολλά διεθνή αεροδρόμια. Σε περίπτωση που δεν υπάρχει διαθεσιμότητα απευθείας πτήσεων μπορείτε να επιλέξετε μια πτήση για Αθήνα και να συνεχίσετε το ταξίδι σας στη Σαντορίνη με μια από τις εσωτερικές πτήσεις προς το νησί.\nΠτήση από Αθήνα για Σαντορίνη: περίπου 30 λεπτά\nΤο αεροδρόμιο της Σαντορίνης βρίσκεται στην ανατολική πλευρά του νησιού στην περιοχή του Μονόλιθου, η οποία απέχει περίπου 9 χλμ από τα Φηρά. Σας προτείνουμε να επιλέξετε ένα αξιόπιστο ενοικιαζόμενο αυτοκίνητο για μετακινήσεις στη Σαντορίνη, αλλά και για να γνωρίσετε το νησί με τους δικούς σας ρυθμούς.\nΜια άλλη επιλογή για να φτάσετε στη Σαντορίνη είναι να ταξιδέψετε στην Αθήνα αεροπορικώς κι έπειτα να επιβιβαστείτε σ’ ένα από τα πλοία ή τα ταχύπλοα που εκτελούν δρομολόγια για Σαντορίνη κι αναχωρούν από το λιμάνι του Πειραιά ή της Ραφήνας. Μπορείτε επίσης να ταξιδέψετε στη Σαντορίνη από το λιμάνι της Θεσαλλονίκης. Η διάρκεια του ταξιδιού είναι αρκετά μεγάλη κι εξαρτάται από τον τύπο πλοίου που θα επιλέξετε για το ταξίδι σας. Τα πλοία δένουν στο λιμάνι του Αθηνιού στη Σαντορίνη που απέχει 10 χλμ από τα Φηρά, γεγονός που καθιστά την ενοικίαση αυτοκινήτου ιδανική επιλογή για άνετες μετακινήσεις.\nΔείτε τα πακέτα διακοπών του NST που περιλαμβάνουν διαμονή, ενοικίαση αυτοκινήτου και πολλά άλλα, σ’ εκπληκτικές τιμές.\nΔιάρκεια ταξιδιού από Πειραιά προς Σαντορίνη: κυμαίνεται από 6 έως 9 ώρες\nΔιάρκεια ταξιδιού από Ραφήνα προς Σαντορίνη: 4 ½ ώρες\nΔιάρκεια ταξιδιού από Θεσσαλονίκη προς Σαντορίνη: περίπου 18 ώρες\nΜπορείτε επίσης να ταξιδέψετε στη Σαντορίνη κι από άλλα νησιά των Κυκλάδων, την Κρήτη και τη Σκιάθο με συμβατικό πλοίο, ταχύπλοο ή αεροπλάνο. Εάν ενδιαφέρεστε για έκδοση αεροπορικών ή ακτοπλοϊκών εισιτηρίων επικοινωνήστε μαζί μας.


Η ευτυχία του πόνου! ⋆ The butterfly’s touch ⋆ TheBluez.gr\nΌχι ότι θα ξεχάσω τη γέννα του γιού μας. Δεκαεφτά ώρες με πόνους και ο μικρούλης δεν ήθελε να βγει. Η επισκληρίδιος όμως δεν με άφησε να ζήσω ό,τι έζησα στη γέννα της κόρης μας. Το ραντεβού ήταν προγραμματισμένο, καθώς το κοριτσάκι μας ήταν στην τριακοστή όγδοη εβδομάδα και στον υπέρηχο φαινόταν ότι ήταν ήδη 3,5 κιλά.\n– Πρέπει να γεννήσεις με τεχνητούς πόνους. Το παιδί είναι ήδη μεγάλο και εσύ έχεις μικρή λεκάνη, είπε ο γιατρός.\nΕτοιμάσαμε τη βαλίτσα μου και ξεκινήσαμε για το νοσοκομείο. Αφού με προετοίμασαν κατάλληλα, με έβαλαν στο δωμάτιο για τις ωδίνες. Με συνέδεσαν στο μηχάνημα και άρχισαν σταδιακά να “ρίχνουν” στο σώμα μου το φάρμακο που θα μας οδηγούσε για ακόμη μια φορά στην ευτυχία, ενώ ταυτόχρονα έλεγχαν τους παλμούς της μπέμπας και τους δικούς μου. Μοναδικό το συναίσθημα του ακούσματος των παλμών να χτυπάνε ταυτόχρονα!\nΣτα μάτια του συζύγου διέκρινα δέος και φόβο. Περίμενε πώς και πώς να έρθει το κοριτσάκι μας στον κόσμο, αλλά ταυτόχρονα φοβόταν γιατί ένιωθε ανήμπορος να με βοηθήσει και να κάνει τον χρόνο να περάσει γρήγορα. Στο δωμάτιο δεν ήμασταν μόνοι. Νομίζω ότι πέρασαν τρεις γυναίκες, σαν επισκέπτες, που μέσα σε λίγη ώρα γέννησαν και έφυγαν.\n“Πώς είναι δυνατόν, να έρχονται, να γεννάνε και εγώ να είμαι ακόμα εδώ;” αναρωτιόμουν.\nΗ ίδια απορία είχε “ζωγραφιστεί” και στο πρόσωπο του συζύγου μου, ειδικά όταν διαπίστωσε ότι στα μηχανήματα οι ενδείξεις ήταν ίδιες, άρα και οι πόνοι και παρόλα αυτά εγώ δεν αντιδρούσα καθόλου, την ίδια στιγμή που η προσωρινή μου “συγκάτοικός” έβριζε γιατί δεν άντεχε.\nΚάποια στιγμή, ο γιατρός μπήκε στον χώρο και τα μάτια μας τον κοίταξαν γεμάτα απορία, παρότι το χαμόγελο δεν είχε σβηστεί από το πρόσωπό μου.\n“Ακόμα γελάς;” με ρώτησε κι ενώ δεν πρόλαβα να απαντήσω συνέχισε λέγοντας, “άρα δεν ήρθε η ώρα να γεννήσουμε”.\nΔεν θα πω ψέματα, ένα μικρό παράπονο με έπιασε μετά από τόσες ώρες στο κρεβάτι, αλλά τι να έκανε και αυτός; Θυμάμαι το μόνο που του είπα, πάντα χαμογελαστή, ήταν “γιατρέ, δεν θέλω ούτε επισκληρίδιο, ούτε τοπική αναισθησία. Θέλω να ζήσω όλη τη γέννα!”\n“Είσαι σίγουρη;” με ρώτησε, με χαραγμένη την αμφιβολία και την απορία στο πρόσωπό του.\n“Ναι! Το μόνο που θέλω είναι να αφήσεις στην αγκαλιά μου τη μικρή μας μέχρι το τέλος της διαδικασίας” απάντησα, ενώ το χαμόγελο δεν έφευγε από το πρόσωπό μου.\nΗ ώρα περνούσε και ο οργανισμός μου δεν ανταποκρινόταν. Το μόνο που ένιωθα ήταν μια πίεση χαμηλά, αλλά η μπέμπα μας δεν ήθελε ακόμα να κάνει τη μεγάλη έξοδο. Είχε κάτσει πεισματικά μέσα στην κοιλιά μου και απολάμβανε την ηρεμία και την προστασία που της παρείχε. Αυτό όμως δεν ήταν αποδεκτό από τη μαία που πηγαινοερχόταν, ελπίζοντας ότι έφτασε η ώρα.\n“Θα σου βάλουμε μια ουσία να μπορέσει να αντιδράσει ο τράχηλός σου” μου είπε.\n“Όχι” απάντησα. “Αυτό που χρειάζεται είναι καθετήρας. Αν χαλαρώσω θα γεννήσω”\n“Δεν ξέρεις εσύ!” ήταν η άμεση αντίδρασή της, με ύφος που δεν χωρούσε αμφισβήτηση, ενώ ταυτόχρονα ένιωσα το φάρμακο να κυλάει στο σώμα μου.\nΜετά από λίγα λεπτά ο οργανισμός μου άρχισε να αντιδράει περίεργα. Το ταβάνι γύριζε, εγώ έκανα εμετούς και ο σύζυγός μου ήταν μέσα στην αμηχανία, καθώς δεν ήξερε τι να κάνει. Μόλις τα είδε όλα αυτά η μαία σταμάτησε τη διαδικασία των τεχνητών πόνων και είπε ότι έπρεπε να ηρεμήσω και μετά να ξεκινήσουμε πάλι. Από τη στιγμή εκείνη και μετά θυμάμαι λίγα πράγματα.\nΈνας καθετήρας, τον οποίο είχα ζητήσει, έκανε όλη τη «δουλειά». Χρειάστηκαν περίπου δέκα λεπτά για να εμφανιστεί το μικροσκοπικό κεφαλάκι της μπέμπας μας! Επειδή όμως, όπως σας είπα, δεν θυμάμαι πολλά, ζήτησα από τον σύζυγό μου να μου περιγράψει ακριβώς τι είχε γίνει. Μου είπε ότι τα τελευταία δύο τρία λεπτά, έλεγα στον γιατρό ότι θέλω να κάνουμε επισκληριδιο, λόγω πόνων, και εκείνος είπε ότι γεννούσαμε και δεν προλαβαίναμε για κάτι τέτοιο. Παρεμπιπτόντως, αυτό το πρώτο πρόσωπο πληθυντικού ποτέ δεν το κατάλαβα.\nΣτη μνήμη μου έχω τον εαυτό μου να είναι στο κρεβάτι του χειρουργείου, ενώ όλος ο χώρος ήταν γεμάτος πράσινο χρώμα. Απέναντι μου ένα μικρό, υπέροχο πλασματάκι να το κουνάει ο γιατρός να κλάψει και μετά να το βάζει, απαλά, στην αγκαλιά μου, έχοντας πάνω του ό,τι θύμιζε την κοιλιά της μανούλας. Δεν θυμάμαι πόσο ήταν η διάρκεια της ολοκλήρωσης της διαδικασίας, ούτε αν πόνεσα ή όχι, καθώς όλη την ώρα χάιδευα το απαλό σωματάκι της και απολάμβανα τη μωρουδίστικη μυρωδιά της.\nΈτσι, όταν κάποιες φορές με ρωτάνε αν πόνεσα, δεν ξέρω τί να απαντήσω! Αυτό που ξέρω με σιγουριά είναι ότι η στιγμή που κράτησα στην αγκαλιά μου τη μικρούλα μας ήταν μοναδική και δεν σκέφτομαι κανένα πόνο και καμιά δυσκολία που ίσως πέρασα. Αναμφίβολα, και να γύριζε ο χρόνος πίσω, πάλι το ίδιο θα ήθελα να ζήσω, ώστε να κρατήσω στην αγκαλιά μου την υπέροχη κόρη μας!


Προληπτικός έλεγχος – Γυναικολογικό & Καρδιολογικό Ιατρείο Προληπτικός έλεγχος – Γυναικολογικό & Καρδιολογικό Ιατρείο\nΟ προληπτικός έλεγχος μπορεί να διακριθεί στις ακόλουθες κατηγορίες:\nΠαρακάτω επεξηγώνται οι προαναφερθείσες κατηγορίες προληπτικού γυναικολογικού ελέγχου. Για περισσότερες πληροφορίες μπορείτε να επικοινωνήσετε μαζί μας.\nΜε ποιον τρόπο θα προστατευτώ από τον καρκίνο του μαστού;\nΠρόκειται για ακτινολογική απεικόνιση των μαστών, μια ακτινογραφία δηλαδή. Η μαστογραφία σε αντίθεση με τις άλλες ακτινογραφίες γίνεται με μικρότερη δόση ακτινοβολίας. Η γυναίκα βάζει τον κάθε μαστό σε ειδική θέση στον μαστογράφο και μετά από ελαφρά πίεση βγαίνει η ακτινογραφία.\nΣυνήθως η μαστογραφία δεν είναι επώδυνη διαδικασία, ή μπορεί να προκληθεί ελαφρά ενόχληση.\nΓια ποιο λόγο πρέπει να υποβληθεί μια γυναίκα σε μαστογραφία;\nΗ μαστογραφία χρησιμεύει στην ανίχνευση όγκων που δεν είναι ψηλαφητοί, είτε επειδή είναι πολύ μικροί, είτε επειδή βρίσκονται πολύ βαθιά μέσα στο μαστό. Επιπλέον, η μαστογραφία δίνει σημαντικές διαγνωστικές πληροφορίες για τα ογκίδια που έχουν ανιχνευθεί με την ψηλάφηση.\nΠότε θα πρέπει να υποβληθεί μια γυναίκα σε μαστογραφία;\nΚάθε γυναίκα θα πρέπει να υποβάλλεται σε μαστογραφία σε ηλικία 35-40 ετών για να υπάρχει ως εξέταση αναφοράς για τη σύγκριση μελλοντικών εξετάσεων. Από τα 40 και μετά η γυναίκα θα πρέπει να υποβάλλεται σε μαστογραφία κάθε χρόνο.\nΓια ποιο λόγο θα πρέπει να υποβάλλεται η γυναίκα σε μαστογραφία κάθε χρόνο μετά τα 40;\nΟ λόγος είναι ότι μετά τα 40 αυξάνεται σημαντικά η πιθανότητα εμφάνισης καρκίνου του μαστού. Με την ετήσια μαστογραφία αν αναπτυχθεί τελικά καρκίνος θα ανιχνευθεί σε αρχικό στάδιο.\nΠαρόλο που η υστεροσκόπηση σαν ιδέα προέκυψε πριν πολλά χρόνια, μόνο σχετικά πρόσφατες τεχνολογικές εξελίξεις επιτρέπουν να γίνεται αυτή η μέθοδος χωρίς την ανάγκη χειρουργικής επέμβασης και νοσηλείας. Στην Ελλάδα μάλιστα, μόνο τους τελευταίους μήνες είναι πλέον δυνατό να εκτελεστεί από εξειδικευμένους γιατρούς μια λεπτομερέστατη ενδοσκοπική μελέτη της ενδομητρικής κοιλότητας στο περιβάλλον ενός εξωτερικού ιατρείου με απόλυτη ασφάλεια και χωρίς την ανάγκη αναισθησίας. Από την πλευρά της ασθενούς γίνεται με μεγάλη ευκολία διότι γίνεται χωρίς επώδυνες τομές και χωρίς να απαιτείται νοσηλεία.\nΜε την υστεροσκόπηση η διάγνωση όλων αυτών των καταστάσεων γίνεται με ευχέρεια και ακρίβεια υπό άμεση όραση, ενώ είναι δυνατή η λήψη βιοψίας, εάν υπάρχει ένδειξη. Η υψηλή ευαισθησία της μεθόδου την καθιέρωσε ως τον ‘χρυσό κανόνα’ στη διάγνωση των ενδομητρίων παθήσεων και τείνει να αντικαταστήσει την κλασική απόξεση του ενδομητρίου. Άλλες καταστάσεις που μπορεί να διερευνηθούν ή να θεραπευθούν με την υστεροσκόπηση είναι η υπερβολικά επώδυνη έμμηνος ρύση, η μη τακτική ή ασυνήθιστα ελαφριά έμμηνος ρύση, οι μορφολογικές ανωμαλίες της μήτρας όπως το διάφραγμα, οι καθ’ έξιν αποβολές και ο πυελικός πόνος.\nΚατά τη διαγνωστική υστεροσκόπηση ιατρείου, η ασθενής τοποθετείται σε θέση λιθοτομίας (η συνήθης γυναικολογική θέση) και στη συνέχεια χωρίς την τοποθέτηση κολποδιαστολέων ή άλλων εργαλείων εισάγεται το υστεροσκόπιο διαμέσου του κόλπου και του τραχήλου στην ενδομήτρια κοιλότητα. Γίνεται διαδοχικά επισκόπηση του τραχηλικού αυλού, πανοραμική απεικόνιση της ενδομήτριας κοιλότητας, εντοπισμός των σαλπιγγικών στομίων και λεπτομερής εξέταση όλων των παθολογικών εστιών της ενδομήτριας κοιλότητας\nΤο υπερηχογράφημα μπορεί να χρησιμοποιηθεί για να εντοπίσουμε στην κοιλιά της εγκύου ένα μεγάλο αριθμό ανωμαλιών, που είναι πιθανό να προκύψουν κατά τη διάρκεια της κύησης. Σε αυτές περιλαμβάνεται η εντόπιση χολοκυστίτιδας, πυονέφρωσης, υδρονέφρωσης, σκωληκοειδίτιδας και ανευρύσματος στις μεγάλες κοιλιακές και νεφρικές αρτηρίες, καθώς και σε άλλες καταστάσεις.\nΔεδομένου ότι δεν εκτίθεται ο ασθενής σε ιονίζουσα ακτινοβολία, το υπερηχογράφημα πρέπει να είναι η πρώτη διαγνωστική τεχνική για την αξιολόγηση μερικών από τις ανωμαλίες στην κοιλιά της γυναίκας οι οποίες συνδυάζονται με την κύηση. Για παράδειγμα, η υπερηχοτομογραφία μπορεί να χρησιμοποιηθεί για τον έλεγχο του πεπαχυσμένου τοιχώματος της χοληδόχου κύστης και των λίθων, που είναι δυνατό να συνδυάζονται με χολοκυστίτιδα στην έγκυο.\nΔεν είναι σπάνιος ο εντοπισμός παχύρρευστης χολής στη χοληδόχο κύστη σε εγκύους, γεγονός που αντικατοπτρίζει την αλλαγή στο μεταβολισμό των οξέων της χολής. Παρότι το ίζημα στη χοληδόχο κύστη μπορεί να προκαλέσει παροδική απόφραξη, συνήθως δεν ενδείκνυται χειρουργική επέμβαση.\nΗ υδροπυονέφρωση είναι επίσης δυνατό να απεικονιστεί με το υπερηχογράφημα από την παρουσία ασθενών ηχητικών ανακλάσεων στην πύελο του νεφρού. Η φυσιολογική υδρονέφρωση της μητέρας συνήθως υποχωρεί μετά την πάροδο έξι εβδομάδων από τον τοκετό. Σε περίπτωση υδρονέφρωσης από λίθους του νεφρού, συνήθως αναγνωρίζεται ο λίθος που προκαλεί την απόφραξη. Η διατεταμένη πύελος και ο ουρητήρας είναι δυνατό να ελεγχθούν μέχρι και το σημείο της απόφραξης. Αυτό πολλές φορές βρίσκεται στο αρχικό τμήμα του ουρητήρα ή στην κυστεοουρητική συμβολή.\nΗ παγκρεατίτιδα είναι επίσης δυνατό να διαγνωστεί στη μέλλουσα μητέρα, αν και είναι δύσκολο να απεικονίσει κανείς το πάγκρεας σε όλη του την έκταση στο γ΄ τρίμηνο της κύησης, λόγω της διογκωμένης μήτρας της εγκύου. Επίσης, η παρουσία ασκίτη στη μητέρα μπορεί να εντοπιστεί με το υπερηχογράφημα στην κοιλιά. Η υπερηχογραφία μπορεί να χρησιμοποιηθεί και για τον έλεγχο των μεγάλων αρτηριών, καθώς τα ανευρύσματα μπορεί να ραγούν λόγω του επιπρόσθετου καρδιαγγειακού stress της κύησης.\nΗ παρουσία επίσης ενός πεπλατυσμένου εντερικού τοιχώματος ενδεχομένως αντιπροσωπεύει μία ποικιλία παθήσεων. Η σκωληκοειδίτιδα μπορεί να εντοπιστεί με μεγάλη ακρίβεια χρησιμοποιώντας υπερηχογραφικά κριτήρια. Όταν γίνεται προσπάθεια εκτίμησης της σκωληκοειδίτιδας, πρέπει ο εξεταστής να γνωρίζει όλες τις πιθανές αλλαγές στη θέση της με την πρόοδο της κύησης. Τέλος, η υπερηχογραφία είναι πάρα πολύ χρήσιμη και για την περίοδο μετά τον τοκετό προκειμένου να αποκλειστεί η παρουσία κρατηθέντων προϊόντων της κύησης στη μήτρα.


Tutta Bella Neapolitan Pizzeria, Σιάτλ - Κριτικές εστιατορίων - TripAdvisor\nTutta Bella Neapolitan Pizzeria: Εστιατόρια στην περιοχή\nΓιαπωνέζικα εστιατόρια για Μεσημεριανό για: Belltown\nΕστιατόρια σε Αμερικανική για: Broadway / Capitol Hill\nΔραστηριότητες κοντά σε: Tutta Bella Neapolitan Pizzeria\nTutta Bella Neapolitan Pizzeria, Σιάτλ\nΝο 54 από 3.372 Εστιατόρια - Σιάτλ\n4918 Rainier Ave S, Σιάτλ, WA 98118-1744\nΗ καλύτερη πίτσα κάθε - η ίδια με την καλύτερη πίτσα που έγινε ποτέ στη Ρώμη. Ο σερβιτόρος είχε μια πολύ ζωντανή μάστιγα και σας έκανε να αισθανθείτε σαν στο σπίτι - ήμασταν εκεί σε ένα ήσυχο απόγευμα - γι 'αυτό ήμασταν τυχεροί που είχε...την πλήρη προσοχή του. BrillΠερισσότερα\nΕξαιρετικό για αργά δείπνο\nΕίμαι ένας τεράστιος ανεμιστήρας του Tutta Bella και έχοντας πάει από τότε που άνοιξαν. Η άλλη νύχτα ήταν η πρώτη φορά που είχα μια πίτσα που δεν ήταν στα υψηλά πρότυπα. Κανονικά η πίτσα είναι μεγάλη. Η σαλάτα ήταν πολύ καλή, όπως ήταν και το...κρασί.Περισσότερα\nΑργά βραδινό δείπνο\nΈχουμε έρθει εδώ μετά τις 9 μ.μ., έτσι πήραμε τις τιμές Happy Hour για πίτσα. Ήταν ακριβώς αυτό που χρειαζόμασταν μετά από μια μακρά μέρα θέαμα. Ο γιος μας ζει στην περιοχή, έτσι συνιστούσαν αυτό το μέρος και δεν απογοητεύσαμε!\nΑγάπη αργά τη νύχτα ευτυχισμένη ώρα\nΜου αρέσει να πηγαίνω στην αργά τη νύχτα της Happy Hour της Tutta Bella. Το μενού είναι απλό και απλό. Μια ζευγάρι μικρών πίτσα για $ 8 το καθένα είναι περισσότερο από αρκετό φαγητό για δύο άτομα. Δεν είχαμε ποτά εκείνο το βράδυ, οπότε ο...συνολικός λογαριασμός μας ήταν περίπου 12 δολάρια το καθένα, συμπεριλαμβανομένων των φόρων και των συμβουλών. Φοβερός!Περισσότερα\nΑν σας αρέσει η πίτσα που φούρνει στο φούρνο, αυτό είναι το μέρος. Η ζύμη για κρούστα είναι απίστευτη. Η σαλάτα Mista είναι ένα από τα καλύτερα που είχα ποτέ. Θα μπορούσα να συνεχίσω και για το gelato. Καλό πράγμα που δεν μένω κοντά, θα...ήμουν σε μπελάδες. ΩΑ! Κραυγήστε στην Aurelia και στο Lindsey. Μας πήρε την Υψηλή προσοχή. Έτσι φιλικό και ευγενικό. Αυτή ήταν η τοποθεσία στην οδό Ranier, κοντά στην πόλη της Κολούμπια.Περισσότερα\nΤο Best Λαζάνια!\nΣτο Σηάτλ μόνο λίγες ημέρες. Που μπλέκει σε Tutta Bella λόγω της ευκολίας και της σύστασης ενός καταστήματος τον κτηνοτρόφο. Απολαύσαμε το Happy Hour ποτήρι κόκκινο κρασί, το οποίο συμπληρώνεται το φαγητό μου. Πρώτα είχα μια μικρή η σαλάτα του Καίσαρα. Ευχάριστο συνδυασμό που περιλαμβάνει...φρέσκα παρμεζάνα και νόστιμο, δεν εξωφρενικά σκληρά, κρουτόν. Στη συνέχεια, το βαρύ σερβίρουν σπιτικά λαζάνια φούρνου. Το υπόλοιπο των τυριών, σάλτσα, κρέας και ζυμαρικά ήταν τέλεια. Το αγαπημένο μου ποτέ! Και εγώ το φαγητό για πολύ μεγάλο χρονικό διάστημα. Ο σερβιτόρος ήταν εξυπηρετικό και ευπαρουσίαστο και δεν δίστασε να προβεί σε συστάσεις, όταν σας ζητηθεί. Η φίλη μου είχε την meatball πίτσα και επαίνεσε το χρώμα κόρας, το οποίο φαινόταν herbed - - και αυτοδύναμη νόστιμο - -. I δεν δοκίμασα μια μπουκιά. Πολύ γεμάτο από το μεγάλο μέρος της λαζάνια!Περισσότερα\nΗ πρώτη Tutta Bella.\nΠρέπει να πω ότι η αγάπη θα Tutta Bella's είναι το λιγότερο που μπορείς να πεις. Το φαγητό είναι πάντα με συνέπεια πολύ καλό. Θα έλεγα ότι έχω πάει σε αυτή την τοποθεσία ίσως 50 ή περισσότερες φορές. Ως επί το πλείστον για δείπνο, αλλά...μερικές φορές το μεσημεριανό γεύμα, καθώς και μία φορά σε λίγο για το happy hour. Ο ιδιοκτήτης, ο Joe είναι συχνά εδώ. . ., είναι πάντα γοητευτικό και να ασχολούνται με τους πελάτες τους. Συνιστώ ανεπιφύλακτα να βρείτε το δρόμο σας εδώ.Περισσότερα\nΤο φαγητό λίγο βαρετό, υπέροχη ψυχαγωγία\nΑυτό είναι ένα χαριτωμένο μέρος στην καρδιά της πόλης Κολούμπια, αλλά το φαγητό είναι φανταστικό και μέτριο. Τεύτλο Α, σαλάτα σερβιριζόταν σε μόλις ένα σωρό των ζαχαροτεύτλων με 5 ή 6 φιστίκια, χωρίς την παρουσίαση. Δεν έχω γευτεί έτσι - έτσι. Η αγκινάρα/mushroom πίτσα ήταν...απαίσιο. Το χρώμα κόρας ήταν λεπτοί σαν χαρτί, αλλά οι χοντρές στις άκρες. Ήταν τόσο να μαλακώσει και μονάδα δισκέτας δεν θα μπορούσατε να πάρετε στα χέρια σας, χωρίς να τα πάντα το συρόμενο off και η γεύση ήταν εντελώς βαρετό. Έχω δεί το απογοητευτικό γεύμα στο Σηάτλ ένα εστιατόριο για μεγάλο χρονικό διάστημα. Ήμασταν εκεί κατά τη διάρκεια της μηνιαίας καλοκαιρινό μουσικό γεγονός, Beatwalk, και το μόνο ελαφρυντικό στοιχείο πράγμα που μπορώ να πω για το εστιατόριο είναι είχαν εγχώρια ταλέντα Michael εξουσίες αναπαραγωγή και τραγουδούν.Περισσότερα\nΤο μενού είναι εξαιρετικό και κρασί Rose είναι καλό. Πολύ καλή εξυπηρέτηση. Επίπεδο θορύβου μπορεί να γίνει αποδεκτή. Χαλαρό δείπνο g\nΜένοντας στο Columbia City από έξω από την πόλη, θα σταματήσει σε αυτό το μέρος για δείπνο το βράδυ. Είχα το Hazan πίτσα και ότι χτύπησε επιτόπου μετά από μια μέρα γεμάτη περιηγήσεις στην πόλη. Η ατμόσφαιρα και διακόσμηση του εστιατορίου ήταν μοντέρνα και ευχάριστη....Εξαιρετική γειτονιά μέρος!Περισσότερα\nΛάβετε γρήγορα απαντήσεις από το προσωπικό του Tutta Bella Neapolitan Pizzeria και από προηγούμενους επισκέπτες.\nΔιεύθυνση: 4918 Rainier Ave S, Σιάτλ, WA 98118-1744\nΑριθμός τηλεφώνου: +1 206-721-3501


Από τις πιο ανέμελες και γιορτινές στιγμές για τα Γραφεία της Ι. Μητροπόλεως είναι οι ημέρες κατά τις οποίες τα παιδιά λέγουν τα κάλαντα.\nΈρχονται παρέες παρέες για να διηγηθούν εμμελώς το μεγάλο γεγονός της Γέννησης, της Περιτομής, της Βάπτισης του Χριστού, αλλά και τον “ερχομό” του Μεγάλου Βασιλείου.\nΜερικά από αυτά έχουν ιδιαίτερη έμπνευση και συνθέτουν τα δικά τους κάλαντα, όπως τα παιδιά μιας πολύτεκνης οικογένειας, τα οποία έψαλαν στον Σεβασμιώτατο κάπως έτσι τα Πρωτοχρονιάτικα Κάλαντα:\nμέ ολοφώτεινη ματιά\nσέ καινή, σε καινή χιλιετία\nμπαίνουμε όλοι μας με προσδοκία.\nτής Εκκλησίας τα παιδιά\nήρθαμε με χαρά να ευχηθούμε,\nκάλαντα, Ποιμενάρχα, να τα πούμε;\nΤην ποίμνη Σου να φρυκτωρής\nλύκους διώκοντας βαρείς\nκι η χρονιά που τώρα αρχίζει\nμέ χαρά να Σάς γεμίζει.\nΚι εμείς που μένουμε μακριά\nΠάτερ Ά- Πάτερ Άγιε, θυμήσου\nνά μας στέλνης την ευχή Σου.\nΤις πρώτες επισκέψεις του εν όψει των Χριστουγέννων ο Σεβασμιώτατος τις πραγματοποίησε στα νηπιαγωγεία –ορισμένα κάθε χρονιά– της πολιτείας μας. Στα πολύτιμα αυτά φυτώρια της κοινωνίας μας.\nΕκεί άκουσε κάλαντα, τραγούδια και ό,τι άλλο ο νηπιώδης λόγος ανακάλεσε από τις λιγοστές παραστάσεις της άγραφης ακόμη μνήμη τους.\nΟ Σεβασμιώτατος εκμεταλλευόμενος την έκπληξη –τό απαραίτητο αυτό στοιχείο της μάθησης που συνέχει κάθε νέα εμπειρία τους, όπως είναι η συνάντησή τους με τον Δεσπότη μέσα στο σχολείο τους– τους μίλησε για τις αλήθειες της πίστης μας, για τον Χριστό.\nΤέλος, μοίρασε δώρα, με αγάπη, και ευχές, με ελπίδα, στους μελλοντικούς πολίτες της κοινωνίας και κυρίως της Βασιλείας του Θεού.\nΑγιασμός στο Λιμάνι\nΤο μικρό λιμάνι της Ναυπάκτου ήταν γεμάτο, έναν γύρο, από πιστούς και περιέργους, εκκλησιαζομένους και τουρίστες, “προσδεχομένων την του ύδατος κίνησιν”, την ρίψη του τιμίου Σταυρού.\nΟ αγιασμός των υδάτων, ο αγιασμός της φύσης, η θεολογική αυτή πρόταση της Εκκλησίας μας, κάποτε γινόταν εντονότερα βιωματική από τον λαό, ο οποίος τόσα πολλά περίμενε από την πράξη αυτή της Εκκλησίας· είχε παιδιά στα ξένα, συζύγους στα βαπόρια, αδελφούς στην πολιτεία, είχε το αλιευτικό δίχτυ πηγή πορισμού. Όλα αυτά τα παρέθετε στα χέρια του Θεού και ανέμενε από Εκείνον την αίσια έκβασή τους. Δεν τον είχαν πείσει ακόμη ότι τα πάντα τα διευθύνουν οι φυσικοί νόμοι, και ότι δεν είναι η πικροθάλασσα που πνίγει τα καράβια, αλλά ο συνδυασμός των χαμηλών και υψηλών βαρομετρικών.\nΩστόσο, ακόμη και σήμερα η συμμετοχή του λαού στην τελευταία αυτή και λαμπρή των ακολουθιών του Δωδεκαημέρου, είναι σχεδόν καθολική, ασχέτως αν έχουν αλλάξει οι προσμονές και οι ερμηνευτικές της φύσεως θεωρίες. Εξ άλλου, δεν χρειάζεται πολύς καιρός για να συνειδητοποιήσουν οι άνθρωποι ότι και τα βαρομετρικά και τα θαλάσσια ρεύματα δημιουργήματα του καλού Θεού είναι.\nΤο θεολογικό νόημα της ακολουθίας το διέγραψε ο Σεβασμιώτατος ευχόμενος συνάμα να ημερέψουν οι θάλασσες για όσους ταξιδεύουν, να γίνουν γέφυρα που θα μας ενώνη και όχι χάσμα που θα μας χωρίζη από τους ξενιτεμένους. Ευχήθηκε ακόμη να ημερέψουν οι τρικυμίες του βίου μας, και αν τα κάναμε στην ζωή μας “θάλασσα”, γρήγορα, με την Χάρη του Θεού, να τα διορθώσουμε.\nΕυχάριστο ήταν το γεγονός ότι αρκετοί νέοι βούτηξαν για τον Σταυρό, και μάλιστα οι μικρές κολυμβήτριες του Ναυτικού Ομίλου Ναυπάκτου, που τόλμησαν για πρώτη φορά να βουτήξουν στα κρύα, πλην αγιασμένα, νερά για τον Σταυρό.\nΚοπή βασιλόπιττας για τους κοπιάζοντες στην διακονία του λαού\nΟ ύμνος και το παραδοσιακό τραγούδι είναι απαραίτητα σε κάθε εκδήλωση του λαού μας, όπου βέβαια υπάρχουν ψάλτες ικανοί. Και στην συγκεκριμένη περίπτωση υπήρχαν και πολλοί και καλοί.\nΤο στιγμιότυπο είναι από την κοπή της βασιλόπιττας την Παραμονή της Πρωτοχρονιάς για τους άμεσους συνεργάτες του Μητροπολίτου, τους Εφημερίους, τα μέλη των Εκκλησιαστικών Συμβουλίων, τους Ιεροψάλτες, τους Νεωκόρους, τα μέλη των Δ.Σ. των Συνδέσμων Αγάπης των Ενοριών της Ναυπάκτου. Η εκδήλωση έγινε στο Πνευματικό Κέντρο της Ενορίας του Αγίου Δημητρίου.\nΤελικά, μπορεί να μη κέρδισαν το φλουρί οι Ιεροψάλτες, αλλά δεν έχασαν το μεράκι τους, όπως μαρτυρεί και η φωτογραφία.\nΛόγοι του μακαριστού Γέροντος Σωφρονίου Σαχάρωφ από το βιβλίο “ΠΕΡΙ ΠΝΕΥΜΑΤΟΣ ΚΑΙ ΖΩΗΣ”, εκδ. Ι. Μ. Τιμίου Προδρόμου Essex. Πνευματικὰ Κεφάλαια\nΜήν αφήνετε τα πράγματα του κόσμου να σκορπίζουν τον νού σας. Συγκεντρώστε όλη την προσοχή σας, αφιερώστε όλη την ενέργειά σας σε μια ζωή που να ανταποκρίνεται στο πνεύμα των εντολών του Ευαγγελίου.\nΜε τους Ναυπακτίους των Αθηνών\nΟ Μητροπολίτης Ναυπάκτου και Αγίου Βλασίου κ. κ. Ιερόθεος ανταποκρίθηκε στην πρόσκληση του Συλλόγου ΟΣΥΝ-ΕΝΑΜ, Ελληνοαμερικανικός Σύλλογος των εν Αθήναις Ναυπακτίων, και παρέστη στην Ναυπακτιακή Πίττα 2001, που πραγματοποιήθηκε την 11-1-2001 στις πολυτελείς αίθουσες του Ξενοδοχείου “Αμαλία” σε πλήθος προσκεκλημένων 250 ατόμων (βουλευτών και Υπουργών) και ωμίλησε με επίκαιρο θέμα: “προοπτική και στρατηγική για την νέα πραγματικότητα στην Ευρώπη”\nΤα κάλαντα έψαλαν φουστανελάδες - παιδιά της Ελευθέριανης κατά το έθιμον. Χαιρετισμό απηύθηναν ο Πρόεδρος της ΟΣΥΝ κ. Μούρτος, ο Πρόεδρος της ΕΝΑΜ κ. Μπάμπης Χαραλαμπόπουλος και η Πρόεδρος του Ελληνοαμερικανικού Συλλόγου των εν Αθήναις Ναυπακτίων κ. Σοφία Μπένου. Μετά την ομιλία κόπηκε η βασιλόπιττα, της οποίας το φλουρί έτυχε στην κ. Βάσω Καμπίτση (τήν μικρή Μαρία). Μετά το πέρας της ομιλίας του οι Κοινοτάρχες της Ναυπακτίας, ο Καθηγητής - Αρχαιολόγος κ. Γεώργιος Σταθόπουλος και Δήμαρχος Πυλλήνης, οι Πρόεδροι και τα Δ.Σ. του ΟΣΥΝ-ΕΝΑΜ-ΕΣΕΑΝ και φίλοι των (55 άτομα) σε ζεστή οικογειακή ατμόσφαιρα παρέθεσαν δείπνο στον Σεβ. Μητροπολίτη Ναυπάκτου, είπαν και συνεζήτησαν τα καυτά θέματα της Ναυπακτίας και της Ναυπάκτου. Ο Σεβ. Μητροπολίτης κ. Ιερόθεος ανακοίνωσε στους παρευρισκομένους όσα έπραξε η Ιερά Μητρόπολη κατά το έτος 2000. Αναφέρθηκε στους Ευεργέτας της Ναυπάκτου, στο επίσημο ετήσιο Μνημόσυνο στην μνήμη τους, στα βραβεία και τις υποτροφίες των αριστούχων μαθητών και φοιτητών, στον απολογισμό του παρελθόντος έτους και στον προϋπολογισμό του νέου.\nΓια το Καπορδέλειο Ίδρυμα-Γηροκομείο Ναυπάκτου, κατόπιν πολλαπλών επαφών του και συννενοήσεων με τον Υφυπουργό Υγείας και Πρόνοιας κ. Δημήτριο Θάνο, εγνώρισε ότι ευρίσκεται σε καλό δρόμο. Ο μηχανικός κ. Γεώργιος Κολοβός έχει αναλάβει την εκπόνηση των σχεδίων και την μελέτη και σύντομα, Θεού θέλοντος, θα ζητηθή η άδεια για την θεμελίωση και ανέγερση του κτιρίου.\nΟ Ελληνοαμερικανός συμπατριώτης μας κ. Γιάννης Ξύκης θα προσφέρη στον Σεβ. Μητροπολίτη μας και άξιον Ποιμενάρχη μας, που συνέλαβε την ωραία αυτή ιδεά και σκέψη για την ίδρυση του Καπορδελείου Γηροκομείου, ένα μεγάλο ποσόν για την υλοποίηση του έργου αυτού. Το Καπορδέλειο θα βρη πολλούς μιμητάς ντόπιους και αλλοδαπούς. Θα γίνη το κόσμημα της πόλεως Ναυπάκτου, καθότι η Ναύπακτος και όλη η περιοχή στερείται Γηροκομείου. Θα βρουν θαλπωρή στοργή και χριστιανική αγάπη τα κουρασμένα και ταλαιπωρημένα λευκά μαλλιά, που έφτιαξαν την Ελλάδα μετά τον 2ο Παγκόσμιο Πόλεμο, και τώρα περνούν μοναχικά, λησμονημένα πικρά γεράματα. Οι παρευρισκομένοι με συγκίνηση ευχαρίστησαν και διαβεβαίωσαν περιτράνως τον Σεβ. Μητροπολίτη μας, ότι όλοι μαζί θα ευρισκόμεθα στην διάθεσή του, σε όποιο μετερίζι κρίνει ότι μπορεί να προσφέρη ο καθένας την υπηρεσία του.\nΕπίσης ανεφέρθη στις ενέργειές του για τα καυτά θέματα της πόλεως, το “οικιστικό” και την ίδρυση Σχολών ΤΕΙ. Μεγάλο ενδιαφέρον έδειξε και για τους Ολυμπιακούς Αγώνες, για το κομμάτι ιστιοπλοΐα - κανώ καγιάκ να γίνουν στο Χάνι Μπανιά και συζήτησε με την Πρόεδρο της οργανωτικής Επιτροπής “Αθήνα 2004” κ. Γιάννα Αγγελοπούλου, αλλά δυστυχώς αυτό δεν το επιτρέπουν οι κανόνες της ΔΟΕ.\nΕυχαριστούντες ευχήθηκαν όλοι από καρδίας υγεία, μακροημέρευση, δύναμη και κουράγιο επ’ αγαθώ της Ορθόδοξης Πατρίδας μας.


«Κανόνι» βάρεσε μεγάλη αγγλική εταιρεία. Απλήρωτοι οι ιδιοκτήτες τουριστικών κατοικιών σε Λευκάδα και Μεγανήσι – Meganisi News\nΕπισημοποίησε την πτώχευση τηλεφωνικά σε ιδιοκτήτες πολυτελών κατοικιών σε Λευκάδα και Μεγανήσι γνωστή εταιρεία που επί χρόνια δραστηριοποιούταν στην περιοχή μας.\nΑνεξόφλητα μένουν λοιπόν οριστικά αρκετά από τα συμβόλαια αξίας δεκάδων χιλιάδων ευρώ, βυθίζοντας σε «μαύρη τρύπα» τους ιδιοκτήτες που ήλπιζαν ότι έστω και την τελευταία στιγμή κι ενόψει τουριστικής περιόδου θα έπαιρναν μέρος ή και όλα τα χρεωστούμενα. Δεν είναι λίγες οι περιπτώσεις που τα χρήματα οφείλονται σε τράπεζες, οφειλή που έχει προκύψει από τη σύναψη δανείων για την κατασκευή των εν λόγω πολυτελών κατοικιών.\nΚάποιοι επίσης ήδη αναζήτησαν νέα εταιρεία που θα ενοικιάσει τις κατοικίες για το προσεχές Καλοκαίρι, άλλοι ακόμη ψάχνουν και κάποιοι αποφάσισαν να τις νοικιάσουν μόνοι τους με τις απώλειες στα εισοδήματά τους να ξεπερνούν το 50% . Το πρόβλημα παραμένει μεγάλο, γιατί για πρώτη φορά κινούνται σε «αχαρτογράφητα νερά», μεσούσης της πρωτοφανούς οικονομικής κρίσης, αφού για τις περισσότερες βίλες από κατασκευή τους είχαν μόνιμο συμβόλαιο με την συγκεκριμένη εταιρεία.\nΠροβλήματα έχουν δημιουργηθεί και στον χώρο του real –estate που δραστηριοποιούταν η ίδια εταιρεία, που ευτυχώς για το Μεγανήσι, βρέθηκε τρόπος να ξεπεραστούν.\nΔείτε σχετικά: Εταιρεία Αγγλικών συμφερόντων αφήνει απλήρωτα συμβόλαια ενοικίασης τουριστικών καταλυμάτων σε Λευκάδα και Μεγανήσι\nTags: ΑΓΓΛΙΚΗ ΕΤΑΙΡΕΙΑ, ΑΠΛΗΡΩΤΑ, ΒΙΛΕΣ, ΛΕΥΚΑΔΑ, μεγανήσι, ΠΟΛΥΤΕΛΕΙΣ ΚΑΤΟΙΚΙΕΣ, ΠΤΩΧΕΥΣΗ, ΣΥΜΒΟΛΑΙΑ


1940 - Πώς δέχθηκε η Θεσσαλονίκη την κήρυξη του πολέμου; μαρτυρίες μέσα από λογοτεχνικά κείμενα - cityculture.gr\n1940 – Πώς δέχθηκε η Θεσσαλονίκη την κήρυξη του πολέμου; μαρτυρίες μέσα από λογοτεχνικά κείμενα\nΤα τύμπανα του πολέμου έχουν ήδη αρχίσει να χτυπάνε. Οι Θεσσαλονικείς νιώθουν ότι σε λίγο ο πόλεμος δεν θα είναι μόνο μέσα από τις ειδήσεις που ακούνε και διαβάζουν. Ο πόλεμος πλησιάζει..\n«Από τον καιρό που η Ιταλία είχε βάλει πόδι στην Αρβανιτιά, ήμασταν όλοι βέβαιοι πως οι Ιταλοί μια μέρα θα μας χτυπήσουν και πως την πόλη μας οπωσδήποτε θα τη βομβαρδίσουν….\nΈνα δειλινό ήρθε η είδηση πως ο γερμανικός στρατός όρμησε εναντίον της Πολωνίας…\nΟ πόλεμος που τόσο δεν θέλαμε είχε αρχίσει…» (Γ. Ιωάννου, Η σαρκοφάγος ).\nΤο φασιστικό καθεστώς του Μεταξά βέβαια φροντίζει να παίρνει τα μέτρα και τις πρώτες προφυλάξεις και εκδίδει σχετική απαγόρευση τον Αύγουστο του 1939 που φέρει την υπογραφή του γνωστού υφυπουργού Ασφαλείας Κωνσταντίνου Μανιαδάκη. Σύμφωνα με αυτήν απαγορεύονται σχόλια και συζητήσεις στα καφενεία, στα τραμ, στα λεωφορεία, στους σιδηροδρόμους και γενικά στους δημόσιους χώρους «περί των εμπολέμων». Ακόμα και κατά την προβολή των κινηματογραφικών προβολών απαγορεύει εκδηλώσεις επιδοκιμασίας ή αποδοκιμασίας (Κ. Τομανάς, Το χρονικό της Θεσσαλονίκης)\nΠώς δέχεται η Θεσσαλονίκη την κήρυξη του πολέμου;\n«Εκείνο το πρωί ακούσαμε στο δρόμο ζωηρές φωνές. Μια γειτονοπούλα με την εφημερίδα στα χέρια διάβαζε δυνατά. «Η Ιταλία μας κήρυξε τον πόλεμο». ¨Ήταν μια τόση δα ειδησούλα στην τελευταία σελίδα. Την έβλεπες και δεν μπορούσες να το πιστέψεις. Σε λίγο όμως άρχισαν τα αλλεπάλληλα παραρτήματα και το πιστέψαμε για καλά. Συνεργεία τοιχοκολλούσαν με μεγάλη βιασύνη τη διαταγή επιστρατεύσεως. Οι νέοι άντρες κατηφόριζαν παρέες-παρέες για το πενήντα σύνταγμα να ντυθούνε (..). Μετά το μεσημέρι άρχισαν να περνούν απ’ την Αγίου Δημητρίου οι φάλαγγες των επιστρατευμένων. Μόλις ακούγαμε τραγούδια, τρέχαμε στη γωνία να χειροκροτήσουμε. Γυναίκες και παιδιά πέφταν μέσα στη γραμμή και τους φιλούσαν.\nΌταν όμως πήρε να νυχτώνει μας έπιασε απελπισία. Τα φώτα του δήμου δεν άναψαν και στο σπίτι δεν μπορούσαμε να ανοίξουμε φως, αν δεν βάζαμε στα παράθυρα κουβέρτες. Που να ξέραμε πως οι Ιταλοί δεν ήταν σε θέση να βομβαρδίσουν στη νύχτα…» (Γ. Ιωάννου, Η σαρκοφάγος ).\nΣτη Θεσσαλονίκη τις πρώτες ώρες μετά την κήρυξη του πολέμου επικρατούν ανάμεικτα συναισθήματα. Από τη μια είναι η αγωνία, ο φόβος αλλά από την άλλη υπάρχει ενθουσιασμός και θέληση. Ο ελληνικός λαός, είχε βάλει στην άκρη τις όποιες διαφορές και είχε βροντοφωνάξει ΟΧΙ.\n«Η δεσποινίς Τζανή, μας υποδέχτηκε ένα πρωί (29 Οκτωβρίου 1940) κλαμένη και μας είπε ότι από την προηγούμενη μέρα είχαμε πόλεμο με την Ιταλία. Πόλεμος! Μια νέα λέξη έμπαινε στη ζωή μας απειλητική, χωρίς ωστόσο να μπορούμε να πιάσουμε όλο το νόημά της. Μας είπε επίσης ότι όλοι οι δάσκαλοί μας είχαν φύγει εσπευσμένα για τον πόλεμο, δηλαδή είχαν επιστρατευθεί και γι’ αυτό θα κλείναν τα σχολεία για λίγες μέρες (…) (Ν. Χριστιανόπουλος,)\nΜε αφορμή τον Θεατρικοποιημένο περίπατο μνήμης στη Θεσσαλονίκη για την επέτειο του 40. Στις 27 Οκτωβρίου με αφορμή τον εορτασμό της επετείου του 40 το Μουσείο Σχολικής Ζωής και Εκπαίδευσης και το City Portal πραγματοποίησαν έναν περίπατο μνήμης. Στόχος να ζωντανέψει η ιστορία της Θεσσαλονίκης στα δύσκολα αλλά ηρωικά χρόνια του πολέμου, της κατοχής, της απελευθέρωσης και να οπτικοποιηθεί το ιστορικό γεγονός φωτίζοντάς το μέσα από λογοτεχνικά κείμενα, μαρτυρίες, θεατρικά δρώμενα και αφηγήσεις.\nπηγή cityportal.gr /1940 – Πώς δέχθηκε η Θεσσαλονίκη την κήρυξη του πολέμου; / γράφει η Ευαγγελία Κανταρτζή Διευθύντρια Μουσείου Σχολικής Ζωής και Εκπαίδευσης


quartier libre : Νοεμβρίου 2017\nΔιήγημα του Ζαχαρία Παπαντωνίου\nΈνα κάρρο ανέβαινε από τα σφαγεία. Μέσα έφερνε ένα βώδι σφαγμένο με τα πόδια στον ουρανό. Απάνω στο σφαχτό καθόταν ο καρροτσέρης, ένας άνθρωπος μελαχροινός με ψαρά γένεια και το παιδί του. Το κάρρο κυλιώταν αργά, νωθρά μέσα στη γαλήνη.\nΉταν Απρίλης, είχε πέσει το βράδυ κι΄άναβαν τα φώτα. Από το καμουτσίκι, ένα μαδημένο σκοινί, μπορούσε να καταλάβη κανείς πως ο καρροτσέρης αγαπούσε τ΄άλογο. Το καμουτσίκι έπεφτε στα καπούλια πολύ ελαφρά σαν παιγνίδι. Και σ΄ όλον τον ανήφορο από τα σφαγεία ίσα με την πόλη αυτό το άλογο δεν άκουσε βρισιά, μήτε προσταγή, παρά τη φωνή: “Έλα Κύρκο, άϊντε Κύρκο”. Έτσι μ΄αυτό το χάδι ανέβαινε και σέρνοντας το κάρρο, ένα σφαχτό και δυό ανθρώπους.\n-Που λες, είπεν ο γέρος καρροτσέρης και φτύνοντας καπνό, που λες, ο Κύρκος έχει φιλότιμο. Να τ΄ακούς εσύ, που κάποτε το χτυπάς. Δεν τα δέρνουν τα ζα. Το ζω είναι άνθρωπος. Και τέτοιο άλογο που το βρίσκεις; Σαν τούτο! Μας τρέφει όλους, που λες. Δίνει ψωμί εμένα, εσένα και της μάνας σου, των αδελφιών σου, του σπιτιού. Ένα ζω να θρέφη οκτώ ανθρώπους!... Θα πης εγώ δουλεύω. Αμ΄αυτό δουλεύει πρώτα κ΄ύστερα ΄γω. Γιατί αυτό είναι δουλευτής που δε βρίσκεται. Είν΄από τη Σερβία. Χρεωθήκαμε να το πάρουμε. Δεν τα ξέρεις εσύ.\nΠέρασε κάμποση ώρα σιωπής.\nΤο παιδί έπαιζε με την ουρά του βωδιού. Ο γέρος έφτυνε τον καπνό λέγοντας πότε-πότε: Φτου φαρμάκι! Έπειτα ξανάρχισε:\n-Που λες…. Πόσες αραμπαδιές έφερε ο Κύρκος απ΄τα νταμάρια… Κανένα άλογο δεν κουβάλησε τόση πέτρα, τόσο λιθάρι. Δώδεκα δραχμές την ημέρα. Μας έσωσε. Κι΄απ΄την Πεντέλη, πριν πάρουμε κάρρο δικό μας, είχε ζευτεί και τράβαγε μάρμαρο και κακό. Να μάρμαρο! Θεώρατο, για αγάλματα, που λες. Και να πης πως δεν ήτανε άγριο! Ήταν, όμως εγώ του μιλώ. “Κύρκο”, να του πης, ακούει αυτός, γιατί το ζω καταλαβαίνει. Τα βάσανά μας, τη φτώχεια… όλα. Και πως εγώ είμαι άρρωστος, το ξέρει κι΄αυτό.\nΤο κάρρο πήγαινε βαρειά. Οι ρόδες βροντούσαν με το ρυθμό τους, εκείνο το ρυθμό που ξέρετε, που τον ακούτε κάποτε τη νύχτα, μόνον αυτόν, μέσα στην πόλη. Ξανάρχισε ο γέρος:\n- Άκου. Αύριο τα΄άλογο και το κάρρο και τη δουλειά θα την πάρης εσύ. Εγώ δεν μπορώ. Ξέρεις που η μέση μου πονεί. Να, θα πέσω. Μούπε ο γιατρός να μη δουλεύω. Και τι να κάμης, έλα ντε. Ζήσε χωρίς δουλειά μια φαμίλια οχτώ στόματα. Έ! Που καταντήσαμε. Να κουβαλούμε απ΄τα σφαγεία δυόμισυ δραχμές την ημέρα. Τι να κάμης, πως ν΄ανεβής σε νταμάρι, άρρωστο κορμί; Κ΄η αδελφή σου κίτρινη σε κακό χάλι! Ναι. Η Βγενιώ την είδες πως είναι; Αυτά θέλουν γιατρούς, παράδες…\n- Είμαστε δυστυχισμένοι, άκου παιδί μου. Κύττα να δουλέψης. Μην το κάνης σαν το αφιλότιμο το μεγαλείτερο. Ο Θεός να τον παιδέψη αυτόν. Κύτταξε συ να πάρης τη δουλειά. Να πάρης τον Κύρκο να τον ξαναπάς στα νταμάρια, να βγάλουμε ψωμί. Να γιατρευτώ κι΄εγώ. Και η μάννα σου να μη ξενοπλένη, κι΄η Βγενιώ να κάνη χρώμα που βήχει το κορίτσι…. Βήχει τα΄ακούς; Να τον βγάλης εδώ τον ανήφορο! Έλα σιγά! Χάϊδευέ τον στο λαιμό. Άϊντε Κύρκο…\nΤο παιδί πήδησε κάτω, έπιασε τα΄άλογο κα τραβούσε. Ο γέρος έβλεπε με ανάπαυση τη λιγερή σκιά του παιδιού, το τολμηρό του χέρι που κρατούσε τα λουριά, έβλεπε τη συνέχειά του. Αυτό το παιδί θα γενή καλός καρροτσέρης. Ναι! Είναι τόσο δύσκολο να ιδή κανείς το παιδί του να μπαίνει στον ίσιο δρόμο, να παίρνη την πατρική δουλειά και να την σέρνει στο μέλλον, να την κάνη κάτι αιώνιο, σαν νάναι ο ίδιος ο γέρος ξαναγεννημένος!\nΠέρασαν εμπρός από κάποιο εικόνισμα του δρόμου. Ο γέρος έβγαλε την ψάθα του και σταυροκοπήθηκε μέσα στο σκοτάδι. Ήταν άρρωστος, σακατεμένος, όμως δε σταυροκοπήθηκε για τον εαυτό του. Είπε: “Θέ μου, κάμε να μη βήχη το κορίτσι η Βγενιώ. Κάμε τούτο το παιδί να πάρη στα χέρια του το κάρρο με τον Κύρκο. Και για μένα, ό,τι πεις”.\nΈπειτα συλλογίστηκε το σπίτι του, ένα άθλιο χάλασμα στους Αέρηδες και μέσα τα παιδιά του που φώναζαν, η γυναίκα του επάνω σε μια σκάφη, το κορίτσι του σ΄ένα κρεββάτι μ΄εκείνο το βήχα, που δεν μπορείς να τον ακούς, κι΄ο γιατρός νάρχεται να λέη “φάρμακα, αέρας, λουτρά”, όλα τα πράμματα που δεν γίνονται. Τα συλλογίστηκε όλα.\nΤο κάρρο είχε προχωρήσει πολύ μέσα στη πόλη, όταν άκουσε μια φωνή:\nΗ φωνή ερχόταν από μακρυά και δεν κατάλαβε πως ήταν γι αυτόν. Όμως το “Άλτ”! ξανακούστηκε. Το κάρρο σταμάτησε. Τρεις στρατιώτες του πυροβολικού κι΄ένας δεκανέας με τα όπλα στον ώμο, πλησίασαν.\n-Έλα, κατέβα κάτω, είπε ο δεκανέας.\n-Σ΄εμένα το λες;\n-Άειντε, γειά σου, κατέβα να μη χάνουμε καιρό.\n-Κουβέντα θέλεις, πατριώτη; Το κάρρο θα το πάμε στον στρατώνα. Επιστρατεία έχομε. Τώρα το μαθαίνεις;\n-Ναι, γειά σου. Αναγκαστική εισφορά. Πιάστε από κει να ξεφορτώσουμε…Άειντε γειά σου. Τι έχεις μέσα…\n-Να το ρίξης κάτω.\n-Έτσι μες στο δρόμο; Για στάσου, βρέ παιδί, τ΄είναι τούτα; Θα το πάω στην αγορά. Έχω δουλειά, έχω μεροκάματο.\n-Το μεροκάματο κυττάς, καημένε, ή που φεύγει απόψε το σύνταγμα; χωρατεύεις;\n-Για εξήγα μου, χριστιανέ μου… Για πές… πως παίρνεις έτσι τ΄άλογο τ΄αλλουνού, απ΄το δρόμο… Έτσι το λέει ο νόμος!\n-Τώρα θα σου ξηγήσω και το νόμο; Εμπρός βοηθάτε από δω. Σύντομα.\nΕίπεν ο δεκανέας κι΄οι στρατιώτες ανέβηκαν στις ρόδες. Πιάνοντας κι΄οι τρεις έσυραν το βώδι προς τα έξω. Το μαύρο σφαχτό έπεσε με βρόντο βαρύ κάτω στο πεζοδρόμιο.\n- Έλα μάρς! Είπεν ο δεκανέας. Κόπιασε κοντά, πατριώτη.\n- Που κοντά;\n- Στον στρατώνα να πάρης τον αριθμό σου. Κι΄ύστερ΄απ΄τον πόλεμο, αν γίνη πόλεμος, ύστερ΄απ΄την επιστρατεία τέλος πάντων, νάρθης να πάρης τ΄άλογό σου και το κάρρο, ή να πληρωθής απ΄το δημόσιο αν σκοτωθή το ζω.\nΟ γέρος γύρισε και κύτταξε το βώδι πούταν πεσμένο στο δρόμο. Είπε στο παιδί του: “Κάτσε αυτού ως που ναρθώ”.Το παιδί έπεσε απάνω στο βώδι και ξεκουραζόταν. Ο γέρος ακολουθούσε το κάρρο. Δεν έλεγε τίποτα. Ένας στρατιώτης εκεί που πήγαιναν χωρίς καμμιά κουβέντα, γύρισε και τούπε:\n-Άμ ό,τι έχουμε και δεν έχουμε, πατριώτη, θα το δώσουμε για την πατρίδα.\nΟ γέρος μετά κάμποση ώρα του απήντησε:\n-Ποιος λέει όχι. Για την πατρίδα είν΄όλα. Μα ο Θεός δίνει σε κάποιους, βλέπεις, έξη παιδιά. Κ΄ετούτη η δόλια καρδιά που έχουμε, σάμπως μπορείς να την κάμης όποτε θέλεις πέτρα στο νταμάρι; Για να μην ακούη; Πάντα καρδιά είναι.\n-Καραβάσης! Εφώναξε ο δεκανέας στον στρατιώτη πούσερνε το άλογο. Τράβα γρήγορα.\nΦτάσανε στον στρατώνα κι΄έμπασαν το κάρρο στην αυλή φωνάζοντας “έ! ώ! 'ιπ!”. Το σύνταγμα ετοιμαζόταν. Θάφευγε τα μεσάνυχτα. Ο γέρος στάθηκε κι άκουγε το θόρυβο της αυλής. Οι έφεδροι χόρευαν, πηδούσαν, τάραζαν τον κόσμο από τις φωνές. Τα τραγούδια, τα λιανοτράγουδα, τα λησμονημένα, τα παληά, ηχούσαν τόσο χαρωπά, σε τόνο που ποτέ δεν τους έδωκε το κρασί, ποτέ τα πανηγύρια. Τούτο το μεθύσι και ο χάρος κεραστής, πρώτη φορά τώβλεπεν ο γέρος. Έβλεπε του χορού τους τρελλούς γύρους, το χορευτή πούτρεμε το κορμί του στον αέρα, το πηλήκιο που σφενδονιζότανε ψηλά. Ανάμεσα στο τραγούδι, χίλιοι θόρυβοι, της καινούργιας αρβύλας το βιαστικό πάτημα, η προσταγή, το κάρφωμα κασσονιών, το φόρτωμα, πετάλων χτυπήματα στη γη, προσταγές ωργισμένες, τρεξίματα άφηναν ν΄ακούγεται το μεγάλο λαχάνιασμα της επιστρατείας. Πολίτες έμπαιναν μέσα ψάχνοντας για δικούς των, φωνάζοντας ονόματα στο σωρό. Και διαβάτες και χαμίνια. Και φούστες μεταξένιες έκαναν θόρυβο, ακολουθώντας κάποιο παιδί, έφεδρο, που πήγαινε να φορέση το σάκκο, πλέοντας μέσα στην πλατειά στολή. Κάποιοι κρατούσαν εκεί στην άκρη μια σημαία. Ένας παππάς από κάτω, φορώντας φυσεκλίκια σταυρωτά στο στήθος, μιλούσε στους άλλους για την ελευθερία και το Χριστό. Ένας έφεδρος στο φανάρι διάβαζεν εφημερίδα. Κι΄άλλος έγραφε στο γόνα με το μολύβι. Το τραγούδι χυνόταν δυνατό από στόματα που γελούσαν.\nΜέσα στο σάλαγο σκιές, δυό-δυό, γλιστρούσαν κοντά στο τοίχο, στο σκοτάδι, χέρια έπεφταν απάνω σε ώμους, απελπισμένα. Τα λόγια γίνονταν συντρίμματα μέσα στα δάκρυα, κι΄ένοιωθες τους μεγάλους χωρισμούς, που έχουν τη σιωπή και την επισημότητα του τέλος του θανάτου. Χέρια ζαρωμένα έσφιγγαν τα ζωντανά κορμιά των εφέδρων μ΄όση δύναμη αγκαλιάζει κανείς μια ενθύμηση, ένα σημάδι, μια σκιά, κάτι που έπαυσε ποια να υπάρχη. Τα δάκρυα έτρεχαν και τα μαντήλια έπιναν. Άκουγες ένα φιλί, μια καρδιά που χτυπούσε στο σκοτάδι.\nΟ γέρος ήταν μόνος σ΄αυτό το πανηγύρι. Κανένα δεν ήξερε και δεν τον ήξερε κανένας. Όμως προχώρησε στο βάθος εκεί που ήταν αραδιασμένα κάμποσα κάρρα και το δικό του μαζί. Ο Κύρκος σήκωσε το κεφάλι προς αυτόν και φύσηξε με τα πλατιά του ρουθούνια. Ο γέρος άπλωσε τα χέρια και τον έπιασε απ΄το λαιμό.\nΚι΄εκεί στη γωνιά παράμερα, ένας άνθρωπος μιλούσε μ΄ένα άλογο.\n-Δε θα σε ξαναϊδώ… ‘Ε, δουλευτή… Έ, παλληκάρι… Και στο σπίτι δεν ξέρουν τίποτα. Μήτε η κυρά σου. Μήτε η Βγενιώ, κατάλαβες. Μια φαμίλια σε χάνει… Ήμουν άρρωστος, βρε Κύρκο, μα τώρα είμαι πεθαμένος. Πας στο καλό. Κι΄ό,τι θα σ΄έδινα στο γιό μου, κατάλαβες… Στα νταμάρια ν΄ανεβής…Να κατεβάσης αραμπαδιές. Δουλευτή, έ δουλευτή… Θα σε πάρουνε… Και ποιός ξέρει που θα πεθάνης… και πως…στρατιώτης ... Κύρκο… βρε… έ, Κύρκο, που μας αφίνεις!\nΈνας στρατιώτης πλησιάζει ψάχνοντας στο σκοτάδι:\n-Άειντε, καϋμένε γέρο! Τη δουλειά σου θάχωμε; Άειντε να πάρης τον αριθμό.\nΟ γέρος μπήκε σ΄ένα γραφείο, πήρε κάποιο χαρτί, το έβαλε στον κόρφο. Έπειτα βρέθηκε στο δρόμο. Πήγαινε αργά, νωχελικά με το κεφάλι κάτου προς το μέρος που άφησε το σφαχτό με το παιδί.\nΠολλοί γύριζαν απ΄το στρατώνα, μοναχοί, μα μέσα σ΄αυτούς ο καρροτσέρης ο πεζός, ο γέρος, ήταν ο πιο μοναχός\nότι έχει κρατηθεί η ορθογραφία του κειμένου!\nΑναρτήθηκε από quartier libre στις 2:41 μ.μ. Δεν υπάρχουν σχόλια:


Δίκτυο Ενημέρωσης Μικρής Λιανικής | synpeka.gr - Προβληματισμός για την κατάσταση του Στόλου: Μισοβυθισμένο ρυμουλκείται μετά από εμβολισμό του το Ν/Θ «Καλλιστώ»\nΤρίτη, 27 Οκτωβρίου 2020 11:50\tμέγεθος γραμματοσειράς\tμείωση του μεγέθους γραμματοσειράς αύξηση μεγέθους γραμματοσειράς 0\nΠροβληματισμός υπάρχει για την κατάσταση του Στόλου μετά το σημερινό ατύχημα της σοβαρής σύγκρουσης του Ν/Θ «Καλλιστώ» με το φορτηγό πλοίο MAERSK LAUNCESTON που μετέφερε κοντέινερ έξω από το λιμάνι του Πειραιά.\nΕνώ ξεκίνησε πριν από λίγο η ρυμούλκηση του ναρκοθηρευτικού «Καλλιστώ», στο οποίο σημειώθηκε ελεγχόμενη εισροή υδάτων μετά τη σύγκρουση, δημιουργείται η εύλογη απορία πως δεν αντιλήφθηκαν το φορτηγό πλοίο το οποίο έρχονταν καταπάνω τους.\nΤο ατύχημα έγινε γύρω στις 7:30 το πρωί που σημαίνει πως είχε ξημερώσει για τα καλά και υπήρχε άπλετο φως. Επίσης υπήρχε άπνοια, μηδενικοί άνεμοι δηλαδή.\nΣυν τοις άλλοις μιλάμε για ένα φορτηγό πλοίο που σημαίνει πως διαθέτει «ιδιαίτερο μέγεθος». Άρα είναι ορατό ακόμα και από μύωπες...\nΝα προσθέσουμε πως το φορτηγό πλοίο κινούνταν με μικρή ταχύτητα 4-5 κόμβων το πολύ...\nΓια όποιον δεν το πιστεύει αρκεί να έρθει στα Σελήνια της Σαλαμίνας και να παρακολουθήσει την αργή είσοδο και έξοδο των πλοίων στο λιμάνι του Πειραιά.\nΠώς δεν το αντιλήφθηκαν για να το αποφύγουν; Κανείς δεν το είδε;\nΤο «Καλλιστώ» έχει πάρει κλίση λόγω της εισροής υδάτων, ωστόσο η κατάστασή του είναι πλέον σταθερή.\nΟι ζημιές που έχει υποστεί είναι πολύ μεγάλες.\nΣτην ουσία το πλοίο του ΠΝ δεν έχει πλέον πρύμνη.\nΣοβαρό ατύχημα σημειώθηκε νωρίς το πρωί της Τρίτης έξω από τον Πειραιά, κοντά στη Σαλαμίνα καθώς φορτηγό πλοίο συγκρούστηκε με πλοίο του Πολεμικού Ναυτικού με αποτέλεσμα το σκάφος του ΠΝ να υποστεί σοβαρότατες και εκτεταμένες ζημιές και να έχει πάρει κλιση!\nΠερισσότερα σε αυτή την κατηγορία: « Τρισεκατομμύρια κυβικά φ.α. της Αν.Μεσογείου - Αυτές είναι οι ποσότητες που κυνηγά η Άγκυρα με την «Γαλάζια Πατρίδα»\tΜΕ ΤΗΝ ΠΡΟΣΚΛΗΣΗ ΣΤΟΝ ΕΡΝΤΟΓΑΝ! Η Γιάννα Αγγελοπούλου πρόσβαλε τα ιερά και τα όσια των Ελλήνων... »


ΗΠΑ: Χρειάζονται δύσκολοι συμβιβασμοί απο όλους | Η ΚΑΘΗΜΕΡΙΝΗ\nO πρόεδρος των ΗΠΑ, Μπαράκ Ομπάμα, είχε χθες τηλεφωνική επικοινωνία με τον γάλλο ομόλογό του Φρανσουά Ολάντ για τις εξελίξεις στην Ελλάδα.\n7 Ιουλίου, 2015 07.07.2015 • 07:12\nΟΥΑΣΙΓΚΤΟΝ-ΑΝΤΑΠΟΚΡΙΣΗ. Τηλεφωνική επικοινωνία είχε αργά χθες το βράδυ ο υπουργός Οικονομικών των ΗΠΑ Τζακ Λιου με τον πρωθυπουργό Αλέξη Τσίπρα και το νέο υπουργό Οικονομικών Ευκλείδη Τσακαλώτο, με θέμα την κατάσταση στην Ελλάδα. Σύμφωνα με εκπρόσωπο του υπουργείου Οικονομικών των ΗΠΑ, ο κ. Λιου «τόνισε ότι οι ΗΠΑ προσδοκούν ότι όλες οι πλευρές – συμπεριλαμβανομένης της Ελλάδας, της Ευρώπης και των θεσμών της, και του ΔΝΤ – θα επιστρέψουν στις διαπραγματεύσεις προς ένα δημιουργικό αποτέλεσμα που θα επιτρέψει στην Ελλάδα να κάνει τις δύσκολες αλλά απαραίτητες δημοσιονομικές και διαρθρωτικές μεταρρυθμίσεις, να επιστρέψει στην ανάπτυξη, και να επιτύχει βιωσιμότητα του χρέους της εντός της Ευρωζώνης». Ο κ. Λιου πρόσθεσε ότι το υπουργείο του εξακολουθεί να παρακολουθεί από κοντά την κατάσταση και προσφέρθηκε να παραμείνει σε στενή επικοινωνία μαζί τους τις επόμενες ημέρες.\nΕξάλλου, ο πρόεδρος των ΗΠΑ Μπαράκ Ομπάμα είχε χθες τηλεφωνική επικοινωνία με τον γάλλο ομόλογό του Φρανσουά Ολάντ για τις εξελίξεις στην Ελλάδα. Όπως ανακοινωσε ο Λευκός Οίκος, οι δύο ηγέτες «συμφώνησαν στην ανάγκη να βρουν ένα δρόμο μπροστά που θα επιτρέψει στην Ελλάδα να επανεκκινήσει τις μεταρρυθμίσεις και να επανέλθει στην ανάπτυξη και τη βιωσιμότητα του χρέους εντός της Ευρωζώνης, αναγνωρίζοντας ότι αυτό θα χρειασθεί δύσκολους συμβιβασμούς από όλες τις πλευρές». Οι δύο ηγέτες σημείωσαν ότι τα οικονομικά τους επιτελεία βρίσκονται σε στενή επαφή και παρακολουθούν την κατάσταση στην Ελλάδα και τις διεθνείς αγορές. Ο πρόεδρος Ομπάμα είναι πιθανό να πραγματοποιήσει και άλλες επαφές πριν και μετά τη σημερινή Σύνοδο Κορυφής, ανάλογα και με τις εξελίξεις.\nΗ γεωπολιτική σταθερότητα της Ελλάδας και της Ευρώπης περνά μέσα από μία συμφωνία στις διαπραγματεύσεις της χώρας με τους πιστωτές της, εκτιμούν οι ΗΠΑ, και με βάση αυτή την εκτίμηση συντονίζουν τη στάση τους στην ελληνική κρίση. Οπως κατέστησε σαφές ο εκπρόσωπος του υπουργείου Εξωτερικών, αυτό που θέλει ο υπουργός Τζον Κέρι είναι «να βρεθεί μία δημιουργική δίοδος που να επιτρέπει στην Ελλάδα να κάνει τις μεταρρυθμίσεις που χρειάζεται, να επιστρέψει στην ανάπτυξη και να επιτύχει βιωσιμότητα του χρέους».\nΣτην χθεσινή ενημέρωση των δημοσιογράφων, ο εκπρόσωπος Τζον Κίρμπι δήλωσε ότι στο Στέιτ Ντιπάρτμεντ έχουν συναίσθηση της γεωπολιτικής θέσης της Ελλάδας στην Ευρώπη, αλλά σε αυτή τη φάση η έμφαση της κυβέρνησης των ΗΠΑ είναι να διασφαλίσει ότι θα βρεθεί ένας δημιουργικός δρόμος για την αντιμετώπιση της οικονομικής κατάστασης που αντιμετωπίζει η χώρα. Σε ερώτηση αν το αποτέλεσμα του δημοψηφίσματος προκαλεί πολιτική κρίση στην Ε.Ε. και το ευρωπαϊκό κοινό νόμισμα ή αν είναι μόνο μία οικονομική κρίση σε μία από τις χώρες της Ευρωζώνης, ο κ. Κίρμπι δήλωσε ότι «δεν θα ήταν σωστό να χαρακτηρίσουμε εμείς τι είδους κρίση μπορεί να είναι αυτή. Υπήρξε ένα δημοψήφισμα. Σεβόμαστε τη δημοκρατική διαδικασία στην Ελλάδα, σωστά; Έγινε προκειμένου να εκφράσει την άποψή του ο ελληνικός λαός. Τώρα που τελείωσε, βλέπετε τον Ελληνα πρωθυπουργό Αλέξη Τσίπρα να σηματοδοτεί ότι η Ελλάδα ανήκει στην Ευρωζώνη και την Ευρώπη, και έχει εκφράσει την επιθυμία να επιστρέψει στο τραπέζι των διαπραγματεύσεων αμέσως. Προσδοκούμε όλα τα μέρη να επιστρέψουν στις συνομιλίες για ένα εποικοδομητικό αποτέλεσμα, και αυτό έχουμε πει από την αρχή».\nΌσο για το αν το υπουργείο Εξωτερικών βρίσκεται σε επαφή για το θέμα της Ελλάδας, ο κ. Κίρμπι είπε ότι «υψηλόβαθμα στελέχη του υπουργείου Οικονομικών και του Λευκού Οίκου παραμένουν σε στενή επαφή με τους ομολόγους τους στην Ευρωπαϊκή Ένωση, την Ελλάδα και το ΔΝΤ. Το υπουργείο Εξωτερικών είναι μέρος κάποιων από αυτές τις συζητήσεις, των οποίων σωστά ηγείται ο υπουργός Οικονομικών Τζακ Λιου και το υπουργείο του». Σε ερώτηση πως οι ΗΠΑ αξιολογούν και αντιμετωπίζουν τις γεωπολιτικές επιπτώσεις της ελληνικής κρίσης, ο κ. Κίρμπι απάντησε ότι «εστιάζουμε στην οικονομική κατάσταση στην Ελλάδα… Αλλά είναι ξεκάθαρο ότι παρακολουθούμε την κατάσταση από κοντά. Ολοι παρακολουθούμε τις εξελίξεις. Αυτό που θέλει να δει ο υπουργός Εξωτερικών Τζον Κέρι είναι να βρεθεί μία οδός, μία δημιουργική δίοδος που να επιτρέπει στην Ελλάδα να κάνει τις μεταρρυθμίσεις που χρειάζεται, να επιστρέψει στην ανάπτυξη και να επιτύχει βιωσιμότητα του χρέους. Αυτό είναι στο οποίο εστιάζουμε τώρα. Σίγουρα έχουμε συναίσθηση της γεωπολιτικής θέσης της Ελλάδας στην Ευρώπη, κανείς δεν το αγνοεί αυτό. Αλλά η έμφασή μας τώρα είναι στο να διασφαλίσουμε ότι όλα τα μέρη αυτής της συζήτησης θα βρουν ένα δημιουργικό δρόμο μπροστά. Αυτή είναι η καλύτερη απόφαση για ένα πιο σταθερό μέλλον για την Ελλάδα και την Ευρώπη».\nΣτην ερώτηση δε πως το βλέπει τις εξελίξεις από διπλωματικής άποψης, τόνισε ότι τα στελέχη του υπουργείου Εξωτερικών λαμβάνουν μέρος στις συνεχιζόμενες συζητήσεις, αλλά επανέλαβε ότι αυτό γίνεται υπό τον συντονισμό του υπουργού Οικονομικών – ενώ η τελική ευθύνη ανήκει στην Ευρώπη. «Το παρακολουθούμε από κοντά, αλλά είναι ένα ζήτημα μεταξύ των πιστωτών της Ελλάδας και της Ελλάδας και αυτοί θα πρέπει να το λύσουν», είπε χαρακτηριστικά. Από την πλευρά του, ο κ. Κίρμπι αρνήθηκε να εικάσει τι άλλη βοήθεια θα μπορούσαν να δώσουν οι ΗΠΑ στην Ελλάδα και εκτίμησε ότι ήταν ξεκάθαρος ως προς τι θέλουν να δουν στην Ελλάδα: «μεταρρυθμίσεις, ανάκτηση ενός ρυθμού ανάπτυξης, και βιωσιμότητα του χρέους».


ΘΑΝΟΣ ΕΥΗ koukfamily: ΑΟΖ και θαλάσσια οικόπεδα μέσης γραμμής.\nΜε τα είκοσι θαλάσσια οικόπεδα η Ελλάδα εισχωρεί σε μια ενεργειακή εποχή που προετοιμάζει την αξιοποίηση των υδρογονανθράκων μας. Σε αυτό το πλαίσιο πρέπει να κινηθούμε προσεχτικά και βέβαια αποτελεσματικά μέσω των θαλάσσιων οικοπέδων μέσης γραμμής, δηλαδή των οικοπέδων που εφάπτονται στις ΑΟΖ της Αλβανίας, της Ιταλίας και της Λιβύης.\nΜε άλλα λόγια πρέπει αυτά τα οικόπεδα να πιέσουν μέσα σε αυτό το χρονικό διάστημα, τις διαπραγματεύσεις μας με αυτές τις τρεις χώρες, έτσι ώστε να επιτευχθούν σύντομα οι συμφωνίες οριοθετήσεων των ΑΟΖ. Διότι για αυτά τα οικόπεδα, επειδή υπάρχει περίπτωση συνεκμετάλλευσης λόγω ύπαρξης κοιτασμάτων που βρίσκονται ακριβώς πάνω στη μέση γραμμή, πρέπει να υπάρχει συμφωνία.\nΈτσι πρέπει να αποφύγουμε την περίπτωση του ραγιαδισμού που θα εξασφαλίσει άλλα οικόπεδα εκτός από αυτά, διότι δεν θα υπάρχουν υποψηφιότητες των εταιρειών όπως στο οικόπεδο 4 της κυπριακής ΑΟΖ. Πιο συγκεκριμένα είναι στρατηγικής σημασίας να υπάρχει οριοθέτηση και στη συνέχεια υπογραφή συμβάσεων σε αυτά τα οικόπεδα για να ενταχθεί επί του πρακτέου η ελληνική ΑΟΖ και η ίδια η Ελλάδα μας.\nΤα θαλάσσια οικόπεδα δεν τα βγάζουμε μόνο και μόνο για να εκδώσουμε χάρτες αλλά για να τα αξιοποιήσουμε στρατηγικά προς όφελος της πατρίδας μας. Πρέπει λοιπόν να συνεχίσουμε τις προσπάθειές μας και σε επίπεδο οριοθέτησης και ανακήρυξης αφού αυτά τα θέματα είναι εθνικά και με γεωστρατηγικές επιπτώσεις πέρα από τις οικονομικές δυνατότητες που προσφέρουν για την εξέλιξη της χώρας.\nΔιάλεξη του Ν. Λυγερού με θέμα: "Το Καστροπολίτικο Πνεύμα". Κάστρο Διδυμοτείχου ΕΔΩ\nΔιάλεξη του Ν. Λυγερού με θέμα: «Ανάπτυξη, Καινοτομία, Ζεόλιθος». Κομοτηνή, 28/07/2014 ΕΔΩ\nΟμιλία του Ν. Λυγερού στο Συνέδριο Παγκοσμίου Συμβουλίου Ηπειρωτών Εξωτερικού, Ιωάννινα 26/07/2014 ΕΔΩ\nΣυνέντευξη του Ν. Λυγερού στο ραδιοφωνικό σταθμό Ελληνικός FM, Καβάλα. 28/7/2014 ΕΔΩ